Suša diktira cenu žitarica\nDatum kreiranja 23 jul 2012\nUznemirujuće prognoze o katastrofalnim posledicama nepovoljnih vremenskih prilika kako u svetu i kod nas, više ne postavljaju samo problem visokih cena poljoprivrednih proizvoda, već ozbiljno dovode u pitanje I dovoljnu proizvodnju strateških roba, pre svega žitarica i uljarica.\nSe više pijanih vožača\nU toku prethodne nedelje na području Policijske uprave u Somboru dogodilo se 11 saobraćajnih nezgoda, 5 sa nastradalim licima i 6 sa materijalnom štetom.\nNovo odeljenje u Somborskoj bolnici\nU renoviranoj zgradi bolnice na Apatinskom putu, Opšta bolnica iz Sombora otvorila je Palijativno odeljenje koje ima osam soba zahvaljujući realizaciji projekta iz donacije Evropske unije i Ministarstva zdravlja.\n"Kon moto" u Apatinu\nU Domu kulture Opštinskog kulturnog centra 29. jula će biti održan koncert ansambla „Kon moto“ iz Nemačke.\nPOBEDNIK IGARA NA VODI 2012. EKIPA JUNAKOVIĆ\nIgara bez granica više nema ali smo dobili “Igre na vodi” letnju turističku manifestaciju koja je krenula iz Apatina putem dalje po Srbiji. Dvodnevni zabavno-sportski spektakl na bazenima Banje Junaković prisetio je takmičare i brojne navijače sa tribina na nekad čuvene „Igre bez granica“.\nStrana 816 od 882


Google demantuje tvrdnje da namerno usporava Microsoftov Edge\nVesti, 24.12.2018, 01:00 AM\nNekadašnji Microsoftov stažista nedavno je otkrio da Google namerno ruši druge browsere, ukazujući na jedan primer kada je Google napravio promene na YouTubeu koje su na kraju dovele do toga da je Microsoft Edge postao znatno sporiji.\nGoogle, sa druge strane, kaže da to nije tačno, pošto na performanse pregledača mogu uticati samo bagovi koje kompanija ozbiljno rešava i popravlja što je pre moguće.\nPortparol YouTubea kaže da se YouTubeu ne dodaje kod koji treba da poremeti optimizacije u drugim pregledačima, i da kompanija brzo radi na otklanjanju grešaka kada se otkriju. "Redovno se povezujemo sa drugim proizvođačima pregledača preko agencija za standarde, projekta Web Platform Tests, Chromium projekta otvorenog koda i drugih, radi poboljšanja interoperabilnosti pregledača."\nBivši Microsoftov stažista Džošua Bakita tvrdi da je prelazak Edgea na Chromium endžin Microsoftovo rešenje za sprečavanje sličnih problema u budućnosti i objašnjava da je YouTubeov tim odbio da da više detalja o promenama koda.\n„Iako nisam ubeđen da je YouTube namerno promenjen da bi usporio Edge, mnogi moji saradnici su ubeđeni u to”, rekao je on.\nMicrosoft je trenutno u procesu razvoja novog pregledača koji će biti baziran na Chromium endžinu, koji pokreće Googleovu aplikaciju Chrome.\nMicrosoft Edge, međutim, neće nestati, već će se samo prebaciti sa EdgeHTML-a na Chromium, a Microsoft kaže da će novi pregledač biti spreman za pretpremijeru početkom 2019. godine.\nNe zna se tačan datum kada će finalna verzija biti spremna, ali se Microsoft nada da će prelaskom na Chromium endžin, pregledač biti lakši za održavanje, dok će imati koristi i od drugih funkcija, kao što je podrška za veliku kolekciju Chrome ekstenzija.\nPosle Trampove uredbe o zabrani, i Twitter želi da kupi TikTok\nOpstanak TikToka u SAD je pod znakom pitanja pošto je američki predsednik Donald Tramp prošle nedelje potpisao uredbu kojom se američkim kompanija... Dalje


B92\t13.11.2017 09:43\nPrema podacima iranske Nacionalne organizacije za upravljanje nesrećama, u Iranu je poginulo najmanje 328, a više od 2.500 je povređeno. Iranski zvaničnici navode da bi broj poginulih mogao da bude još veći jer spasilačke ekipe još nisu stigle u udaljena područja.\nZemljotres se osetio u nekoliko iranskih provicija, a najteže je pogodio Kermanšah, gde je proglašena trodnevna žalost. U toj oblasti su poginule najamanje 142 osobe, a najveća bolnica je veoma oštećena tako da povređeni ne mogu u njoj da dobiju lekarsku pomoć.\nZemljotres se osetio i u Iraku, gde je najmanje sedam osoba poginulo u regionu Kurdistana, izjavio je kurdski ministar zdravlja. Irački zdravstveni i lokalni zvaničnici navode da je 321 osoba povređena u oblasti Kurdistana, najviše je pogođen grad Darbandikan.


Industrijski dizajner iz Srbije u najužem izboru za "Henkel Art Award" Industrijski dizajner iz Srbije u najužem izboru za “Henkel Art Award” – Personal magazin\nRad Denisa Bostandžića, mladog industrijskog dizajnera iz Srbije i jednog od učesnika GHOST PROJECT-a, ušao je u najuži izbor za “Henkel Art Award” nagradu koju kompanija Henkel već šest godinu dodeljufe s cilfem prornovisanja umetnika iz regiona centralne i istočne Evrope.\nMeđu pet najboljih, u konkurenciji 140 radova umetnika iz 28 zemalja, izabran je i Denisov rad “E-prase“ -digitalna kasica koja omogućava da se korišćenjem platnih kortica na jednostavan i originalan način novčana sredstva prebacuju na štedni račun.\nOstali finalisti su Oloop Oesign Group iz Slovenije, Hannes Seeberg iz Estonije i Roman Ficek iz Slovačke, a dobiinik nagrade za 2007 godinu je mađarski umetnik Rajmund Doman koji je dizajnirao mini aparat zo pravljenje espresso kafe.\nHenkel Art Award nagrada ustanovljena je kao doprinos kompanije Henkel afirmaciji i približavanju radova umetnika iz centralne i istočne Evrope publici iz ostalih evropskih zemalja. Henkel Art Award se naizmenično dodeljuje u tri oblasti moderne umetnosti – slikarstvu, fotografiji i dizajnu. Ove godine nagrada se dodeljuje u oblasti industrijskog dizajna.\nIndustrijski dizajner iz Srbije u najužem izboru za “Henkel Art Award” was last modified: January 17th, 2008 by Redakcija\nPakom grupa zvanični partner Siemens-a u Srbiji


UNICEF isporučio respiratore zdravstvenim ustanovama – Udruženje Reciklera Srbije\nMay 8, 2020\tod Recikleri Srbije\tu Vesti\nUNICEF je danas isporučio prva četiri od ukupno 50 respiratora nabavljenih za zdravstvene ustanove u Srbiji. Dva respiratora su dostavljena u KBC Bežanijska kosa, a po jedan su dobili Univerzitetska dečja klinika Tiršova i Institut za majku dete, saopštio je UNICEF.\n„UNICEF ima dugogodišnje iskustvo u reagovanju na krizne situacije i obezbeđivanju neophodne pomoći kada je ona najpotrebnija. Imamo najveće skladište humanitarne pomoći u svetu, sa mrežom od više od 1.000 medicinskih dobavljača, dugogodišnja partnerstva i veliki broj ljudi koji nas podržavaju. Nabavka 50 najkvalitetnijih respiratora i druge medicinske opreme za zdravstveni sistem ne bi bila moguća bez podrške privatnog sektora u Srbiji i ambasadorke UNICEF-a u Srbiji Ane Ivanović. Privatni sektor u Srbiji je pokazao veliku solidarnost i jedan je od pet u svetu koji su se najbrže odazvali apelu UNICEF-a u borbi protiv COVID-19“, izjavila je Ređina De Dominićis a navodi se u saopštenju UNICEF-a.\nMinistar zdravlja, Zlatibor Lončar, zahvalio je UNICEF-u na donaciji i dodao jda je ovo prvi deo od ukupno 50 respiratora koji će do kraja maja biti u Srbiji, a njihova vrednost veća je od milion dolara.\n„Reč je najnovijoj generaciji respiratora na kojima može da se primenjuje i invanzivna i neinvanzivna terapija, mogu ih koristiti deca i odrasli. Mi sa UNICEF-om radimo i na imunizaciji i drugim projektima, što ćete tek videti, zahvalan sam na dobroj saradnji i partnerstvu sa celim UNICEF timom“, naveo je ministar.\nUNICEF je prošle nedelje isporučio 20 protokomera u KBC Zemun, KBC Zvezdara, Institut za ortopedsko-hirurške bolesti “Banjica” i KC Vojvodina, a 10 protokomera isporučeno je KBC Dragiša Mišović sredinom aprila.


Zadužen i za ostatak zapadnog Balkana – ASinfo Portal\nZadužen i za ostatak zapadnog Balkana\nBANJALUKA, BRISEL – Miroslav Lajčak, bivši visoki predstavnik u BiH i bivši ministar spoljnih poslova Slovačke, stupa na dužnost specijalnog izaslanika za dijalog Beograda i Prištine, a u njegovoj nadležnosti biće i čitav region zapadnog Balkana.\nPodsjećanja radi, “Nezavisne” su još u septembru prošle godine pisale da će EU imenovati posebnog izaslanika, a u februaru su pisale da bi na tu funkciju mogao biti imenovan Lajčak početkom aprila.\nDo odluke da EU treba da ima svog izaslanika za region došlo je nakon što su SAD imenovale Metjua Palmera, zamjenika pomoćnika američkog državnog sekretara, za specijalnog izaslanika za Balkan. Nakon što je Donald Tramp, predsjednik SAD, na iznanađenje evropskih zemalja, samo nekoliko sedmica kasnije lično imenovao Ričarda Grenela, svog ambasadora u Berlinu, za specijalnog izaslanika za dijalog Beograda i Prištine, u Briselu se počelo razgovarati treba li EU da ima izaslanika samo za dijalog ili izaslanika za cijeli region. Pojedini evropski mediji su onda pisali da je unutar EU došlo do podjele između toga treba li to mjesto da pripadne Lajčaku ili diplomati iz neke od zemalja EU koje su priznale Kosovo, ali već u martu, kako su pisale “Nezavisne”, Žozef Borel, visoki predstavnik EU za spoljne poslove i bezbjednost, predložio je Lajčaka nakon internih konsultacija s pojedinim zemljama članicama.\nRadio Slobodna Evropa je ovih dana došao u posjed internih dokumenata EU, u kojima, kako oni tvrde, Borel Lajčaku kao glavni zadatak daje dijalog, dok će mu mandat takođe biti i cijeli region, što se, na neki način, poklapa s onim što su “Nezavisnim” proteklih pola godine javljali izvori u Briselu i Sarajevu.\n“Prema dokumentu datiranom na 30. mart, Lajčakov prvi zadatak je da postigne sveobuhvatnu normalizaciju odnosa između Srbije i Kosova kroz pravno obavezujući dokument koji pokriva sva preostala pitanja između strana u skladu s međunarodnim pravom i u skladu s doprinosom regionalnoj stabilnosti”, stoji u dokumentu, kako javlja Slobodna Evropa.\nTakođe, kako oni navode, Lajčakov mandat bi se sastojao i od napora na poboljšanju susjedskih odnosa i pomirenju na zapadnom Balkanu.\nKako kaže “Nezavisnim” Faris Kočan, istraživač s Univerziteta u Ljubljani i ekspert za EU, glavna motivacija EU da se ubrza imenovanje izaslanika i da mu se da u rad i cijeli region je pokušaj suzbijanja aktivnosti Rusije i Kine u regionu, odnosno pojačanja vidljivosti EU.\n“U posljednjem periodu, posebno u kontekstu kovida-19, EU se prije svega bori sa dezinformacijama, na što ukazuje i najnoviji izvještaj Evropske službe za vanjske odnose, u kojem se pojačava teza da su Kina i Rusija spremnije od EU i da je EU pasivna kad je u pitanju region. Time se pokušava potkopati kredibilitet EU”, rekao je Kočan.


Bruno Mars i Lacoste predstavljaju novu modnu kolekciju\nSvetski mediji javili su da je modni brend Lacoste upravo startovao ovu godinu, uspostavljajući saradnju sa pop zvezdom Brunom Marsom radi kreiranja kolekcije nazvane Ricky Regal…\nVerovali ili ne, ovo je prvi put da je Bruno Mars stupio u partnerstvo sa bilo kojim modnim brendom uprkos činjenici da je popularan dugi niz godina unazad. Mars je u centru pažnje proslave njegove prve saradnje, a u tome mu se pridružio Anderson Paak, nedugo pre lansiranja njihovog novog muzičkog projekta, benda zvanog Silk Sonic\nU izjavi, Mars se osvrnuo na činjenicu da je veoma srećan što je baš Lacoste prvi modni brend koji je odlučio da stupi u saradnju sa njim. On je veoma uzbuđen zbog Ricky Regal kolekcije koja će uskoro ugledati svetlost dana i uključiće predmete kao što su naočare za sunce, šorcevi i majice. Svi komadi nove linije dizajnirani su sa muzičkom zvezdom na umu, do te mere da je Ricky Regal dobio konotaciju njenog modnog alter ega. Kupce očekuju modeli u vrednosti od sto do dvesta dolara. Zbog popularnosti Bruna Marsa, kompanija Lacoste očekuje da će nova kolekcija biti rasprodata u najkraćem mogućem roku, a po tom pitanju su vrlo verovatno u pravu.\nNova kolekcija biće dostupna u Lacoste radnjama od petog marta, samo u toku dve nedelje. Ova saradnja predstavlja jednokratan potez, ali se već vode razgovori o nekim budućim, od kojih se neke mogu dogoditi i pre nego što kolekcija bude lansirana. Brojni ljudi su veoma uzbuđeni zbog ove saradnje, jer je ovo tek drugo partnerstvo brenda Lacoste koje ne uključuje ljude iz sveta sporta.\nIzvor: The Fashionisto


BANJALUKA – Iako vlast Republike Srpske priznaje da postoji višak radnika u javnom sektoru to ih nije omelo da odobre sufinasiranje zapošljavanja stotina pripravnika u „Elektroprivredu RS“, više republičkih i lokalnih institucija i ustanova, te po gradskim i opštinskim upravama, od kojih je u skoro svim na vlasti SNSD, saznaje CAPITAL.\nUpravni odbor Zavoda za zapošljavanje RS odobrio je na sjednici u utorak novac za Program podrške zapošljavanju mladih sa visokom stručnom spremom (VSS) u statusu pripravnika u 2018. godini.\nIz spiska poslodavaca kojima su odobrena sredstva, a koji je u posjedu portala CAPITAL, vidljivo je da javni sektor čini skoro polovinu od ukupnog broja poslodavaca kojima je odobreno sufinasiranje.\nGomilanje radnika u „Elektroprivredu RS“\nSamo „Elektroprivredi Republike Srpske“ i njenim zavisnim preduzećima odobreno je sufinasiranje od ukupno 156.000 KM za zapošljavanje 26 pripravnika.\nNajviše će ih biti zaposleno u „Elektro-Bijeljini“, i to 10 pripravnika, za koje je dato 60.000 KM.\nMatično preduzeće u Trebinju zaposliće pet radnika i dobiti 30.000 KM.\nPlanirano je i da po tri pripravnika budu zaposlena u Istraživačko razvojnom centru elektroenergetike u Istočnom Sarajevu, u „Hidroelektranama na Drini“ i u „Hidroelektranama na Vrbasu“. Pojedinačno će ova tri poslodavca dobiti po 18.000 KM.\n„Elektrokrajini“ će sa 12.000 KM biti sufinansirano zapošljavanje dva pripravnika.\n„Elektroprivreda“ je na kraju 2016. godine imala čak 9.100 zaposlenih, a većina zavisnih preduzeća ERS i tokom prošle godine je nastavilo da povećava broj radnika.\nZavod sam sebi dao pare za pripravnike\nPored gomilanja radnika u „Elektroprivredu RS“, pripravnici se, par mjeseci pred opšte izbore, zapošljavaju i u republičke institucije, ustanove i preduzeća, iako se godinama unazad govori kako je neophodno smanjiti broj zaposlenih u javnom sektoru.\nZanimljivo je da Zavod za zapošljavanje sam sebi odobrava sufinasiranje zapošljavanja čak 25 pripravnika, za koje će uzeti 150.000 KM.\nFond PIO dobiće 78.000 KM za zapošljavanje 13 pripravnika, dok će Srpska novinska agencija -SRNA zaposliti šest radnika i dobiti za to 36.000 KM.\nZapošljavaće se pripravnici i na oba univerziteta, i to po pet njih u Banjaluci i Istočnom Sarajevu, za šta će ukupno dobiti 60.000 KM.\nU Olimpijskom centru Jahorina biće zaposleno šest radnika, a sufinasiranje iznosi 30.000 KM.\nPo tri pripravnika idu u „Vode Srpske“ i „Pošte RS“, a po dva u Zavod za udžbenike i nastavna sredstva, Muzej RS, Vijeće naroda RS, Republičku agenciju za razvoj malih i srednjih preduzeća. Pojedinačni iznosi podsticaja za iznose po 12.000 KM.\nZapošljavanje po jednog pripravnika biće podržano sa po 6.000 KM u Centru za pružanje besplatne pravne pomoći, Crvenom krstu RS, Poljoprivrednom institutu RS, Institutu za javno zdravstvo RS, Institutu za zaštitu i ekologiju RS i Komisiji za žalbe RS.\nPodsticaj SNSD-ovom zapošljavanju\nUkupno 29 lokalnih zajednica dobilo je podsticaj da zaposli pripravnike u gradske i opštinske uprave, a načelnici samo četiri opštine nisu iz SNSD-a.\nGrad/opština Broj pripravnika Podsticaj Gradonačelnik/ načelnik\nHan Pijesak 15 90.000 KM SNSD\nRogatica 10 60.000 KM SNSD\nVlasenica 10 60.000 KM SNSD\nBratunac 9 54.000 KM SNSD\nVukosavlje 6 36.000 KM SNSD\nIstočno Novo Sarajevo 5 30.000 KM SNSD\nSrebrenica 5 30.000 KM SNSD\nTrnovo 5 30.000 KM SNSD\nZvornik 5 30.000 KM SNSD\nTrebinje 4 24.000 KM SNSD\nBileća 4 24.000 KM SNSD\nŠekovići 4 24.000 KM SNSD\nČelinac 3 18.000 KM SNSD\nBrod 3 18.000 KM SNSD\nPrnjavor 3 18.000 KM SNSD\nMilići 3 18.000 KM SNSD\nMrkonjić Grad 3 18.000 KM SNSD\nKozarska Dubica 3 18.000 KM SNSD\nKalinovik 2 12.000 KM SNSD\nModriča 2 12.000 KM SNSD\nPale 2 12.000 KM SNSD\nLaktaši 2 12.000 KM SNSD\nŠipovo 2 12.000 KM SNSD\nDerventa 1 6.000 KM SNSD\nJezero 1 6.000 KM SNSD\nLjubinje 1 6.000 KM DNS\nČajniče 1 6.000 KM SDS\nBerkovići 1 6.000 KM SDS\nOsmaci 1 6.000 KM SDS\nPored zapošljavanja u lokalne uprave, veliki broj lokalnih javnih preduzeća i ustanova takođe je dobio podsticaj za zapošljavanje. Pripravnici će se zapošljavati po centrima za socijalni rad, komunalnim preduzećima, kulturnim centrima, školama, vrtićima, sudovima, gradskim agencijama, turističkim organizacijama, bibliotekama, lokalnim medijima…\nZapošljavanju tu nije kraj. Iz Vlade Republike Srpske juče su saopštili da je za ovu komponentu Programa podrške zapošljavanju mladih sa VSS prihvaćen prijedlog Zavoda za za zapošljavanje da se broj pripravnika sa 767 poveća na 1.000.\nZa to je potrebno dodatnih oko 1,4 miliona KM, za koja iz Vlade navode da će biti obezbijeđena iz „neraspoređenih sredstva suficita Zavoda iz ranijih godina“.\nPored gore raspoređenog novca u ukupnom iznosu od 4,6 miliona KM, raspoređena su i 1,3 miliona KM za sufinansiranje 100 odsto iznosa bruto plate za 142 djece poginulih boraca sa VSS bez radnog iskustva. Po ovoj komponenti Programa podrške zapošljavanju mladih sa VSS, izdvajanje po jednom pripravniku godišnje iznosi 9.552 KM, a temelji se na iznosu mjesečne neto plate od 500 KM.\nPored ovog Programa, odobrena su i sredstva za Program podrške zapošljavanju i samozapošljavanju djece poginulih boraca Vojske Republike Srpske, nezaposlenih demobilisanih boraca i ratnih vojnih invalida VRS ,,Zajedno do posla“, Program podrške zapošljavanju i samozapošljavanju posebnih ciljnih grupa, Program zapošljavanja Roma u RS i za Program obuke, dokvalifikacije i prekvalifikacije.\nPodjeljeni novac po ovim programima, ali i privatnom sektoru biće takođe predmet analize portala CAPITAL.\nRevizori još 2011. upozorili na izostanak efekata zapošljavanja\nGlavna služba za reviziju javnog sektora RS je još krajem 2011. godine u reviziji učinka “Funkcionisanje projekata zapošljavanja pripravnika visoke stručne spreme“ utvrdila niz propusta, nedosljednosti i privilegija, da bi na kraju zaključila da su očekivani efekti izostali.\nU reviziji učinka, o kojoj je tada pisao i CAPITAL, otvoreno se sumnja u efikasnost trošenja 26 miliona maraka za 4,2 hiljade pripravnika.\nNezaposlenost je ostala ista, jer za razliku od susjednih država, Srpska poslodavce nije ni uslovila da zadrže radnike barem godinu ili dvije poslije isteka pripravničkog staža.\nCiljevi projekta su pogrešno postavljeni, strategija nije rađena u saradnji sa privrednicima, a analizu efekata nijedna vladina institucija nikada nije radila. Ono što je posebno frustrirajuće je da su pripravnici zapošljavani u javnom sektoru, Vladi i opštinskoj administraciji, a ne privredi.\nUprkos nalazima revizora, slična praksa nastavljena je i do danas.\nTagovi: izborizdvajamopripravnicivaznovlada rszaposljavanjezavod za zaposljavanje rs


Pojačana kontrola saobraćaja od 11. do 17. decembra - TISPOL\n10. decembar 2017. godine\nPripadnici Ministarstva unutrašnjih poslova, Uprave saobraćajne policije, sprovešće, u periodu od 11. do 17. decembra 2017. godine, akciju pojačane kontrole saobraćaja usmerene na vožnju u alkoholisanom stanju i pod dejstvom psihoaktivnih supstanci. Ova akcija u ponedeljak će početi u svim državama članicama organizacije TISPOL (Mreža saobraćajnih policija Evrope).\nPodsećamo vozače da svaka kontrola vozača, odnosno vozila, podrazumeva i obavezno alkotestiranje vozača. Analize saobraćajnih nezgoda u Republici Srbiji ukazuju da se vožnja u alkoholisanom stanju javlja kao uticajni faktor nastanka saobraćajne nezgode u 8,5 odsto od ukupnog broja saobraćajnih nezgoda, odnosno u oko 15 odsto saobraćajnih nezgoda sa poginulim licima.\nTokom sprovođenja ove akcije, u istom periodu prošle godine, 1.286 vozača isključeno je iz saobraćaja zbog upravljanja vozilom pod dejstvom alkohola, dok su 273 vozača zadržana na trežnjenju u službenim prostorijama.


Kada je reč o uticaju cele krize sa korona virusom na način razmišljanja i trgovine u kripto svetu, naš sagovornik smatra da je pandemija više promenila način razmišljanja investitora kad su u pitanju tradicionalni vidovi investiranja.\n“Kriptovalute su uvek bile i biće veoma rizične za ulaganje. Ono što su mnogi shvatili tokom poslednjih par meseci je da su i drugi vidovi investiranja zapravo mnogo rizičniji nego što se mislilo. Videli smo da cena nafte može biti negativna, da norveška kruna (govorimo o jednoj od najbogatijih i najstabilnijih država na svetu) može za 2 nedelje da izgubi više od 20 odsto vrednosti u odnosu na dolar, videli smo i nekoliko prekida trgovanja na njujorškoj berzi zbog strmoglavog pada cena akcija... Posle svega toga, da li zaista možemo otpisati kriptovalute kao investiciju zbog previsokog rizika?”, pita se Matanović.\n“Posle toga je usledio oporavak i sad smo ponovo tamo gde smo bili u februaru. Gotovo identičan trend kretanja cene imale su i sve druge veće kriptovalute”, objašnjava Aleksandar.\n“Kod kriptovaluta je uvek bilo nezahvalno praviti planove i davati prognoze. Ipak, čini mi se da postoji dosta optimizma. Jedan od razloga je prepolovljavanje nagrade za bitkoin rudare koje se desilo u maju. Tradicionalno, nakon toga je ranije sledio rast cene, mada to naravno nije garancija da će isto se desiti i ovog puta”, ističe Aleksandar Matanović i dodaje da je drugi razlog baš sama korona.\n“U iščekivanju vrlo ozbiljne ekonomske krize, alternativni načini investiranja, plaćanja ili transfera novca mogu biti primamljiviji nego inače”, zaključuje sagovornik “Blic Biznisa”.\nSrbija priprema zakon o kripto imovini\nIz Narodne banke Srbije (NBS) su prošle nedelje saopštili da je cilj donošenja pravne regulative, na kojoj će u narednih pola godine raditi predstavnici nekoliko institucija, pre svega unapređenje pravne sigurnosti u transakcijama sa kriptoimovinom, zaštita investiranja u kriptoimovinu i bolja pozicija Srbije u međunarodnim okvirima u smislu atraktivnosti poslovnog ambijenta vezanog za trgovinu kriptoimovinom.\nSektor poreske policije u periodu januar-novembra ove godine podneo nadležnim tužilaštvima 1.281 krivičnu prijavu protiv 1.708 lica za 1.661 krivično delo.


Otkrij bosanski: Iz štampe je izašao udžbenik za naše ljude u dijaspori – BHDINFODESK\nby Editor 01/09/2021 01/09/2021 0729\nU okviru projekta “Otkrij bosanski” (Entdecke Bosnisch – Discover Bosnian), priređen je udžbenik Otkrij bosanski.\nUdžbenik je prilagođen prvenstveno onima koji odrastaju ili žive u višejezičnom društvu (dijaspori) i koji ne uče bosanski kao prvi, nego kao drugi jezik te za strance koji žele naučiti bosanski jezik i saznati više o Bosni i Hercegovini.\nAutorica ovog udžbenika je Azra Hodžić-Kadić, profesorica bosanskog i hrvatskog jezika u Sprachcentrumu (Centar za strane jezike) Univerziteta u Beču, doktorantica slavistike, koja je ujedno i pokretačica istoimenog udruženja.\nInače, projekat “Otkrij bosanski” pokrenut je kako bi omogućio promociju bosanskog jezika u dijaspori te publikaciju kvalitetnih udžbenika za bosanski jezik u višejezičnom društvu, prilagođenih evropskim referencama.\nAzra Hodžić-KadićOtkrij bosanskiudžbenik


PDV i dalje plaćati pre naplate\nponedeljak, 28 maj 2012 19:25\nIzvor: Tanjug / B92 biz\nBeograd -- Za Srbiju bi bilo "jako bolno" ukoliko se omogući plaćanje poreza na dodatu vrednost (PDV) posle naplate roba i usluga.\nDirektor Poreske uprave Dragutin Radosavljević je naveo da bi to značilo godišnji manjak oko 120 milijardi dinara u budžetu.\nRadosavljević je nagovestio mogućnost da se izmeni propis o naplati PDV-a, koji će omogućiti odlaganje uplate PDV-a državi do najviše šest meseci, a mogao bi biti donesen krajem ove ili početkom naredne godine.\nOn je rekao da bi to napravilo štetu javnim finansijama, pogotovo u ovo krizno vreme kada je stopa nezaposlenosti visoka.\nUz sve to, od 1. novembra prošle godine izmenjen je propis o naplati poreza na zarade i od tada 80 odsto poreza ide lokalnoj samoupravi, predočio je on i naveo da je posledica te izmene zakona stvorila manjak od oko 60 milijadi dinara u budžetu godišnje.\nRadosavljević je rekao da ne može da govori o tome da li će se stopa PDV-a povećavati, jer to zavisi od planova nove vlade, ali je činjenica da sa 18 odsto Srbija ima PDV među najnižima u Evropi, a primera radi u Hrvatskoj je 25 odsto, u Mađarskoj 27 odsto...\nDirektor Poreske uprave je izrazio očekivanje da će naplata poreza na prenos apsolutnih prava na nekretnine uskoro preći u nadležnost lokalne samouprave, u sklopu predstojećih fiskalnih reformi.


Samostalna izložba „Život u umetnosti“, čiji je autor italijanska glumica Đina Lolobriđida, otvorena je u toskanskom gradu Pietrasanti.\nPred brojnim posetiocima iz Italije i inostranstva, Lolobriđida je predstavila seriju svojih foto-studija, kao i manjih i većih skulptura posvećenih, između ostalog, filmskim likovima koje je tumačila. Izložba je upriličena povodom nedavno obeleženog 80. rođendana filmske dive.\nIzložba "Vedrina" u Kući kralja Petra\nPitanje odgovornosti je ono čime smo se bavili u ovoj predstavi, kaže Boris Liješević, reditelj predstave "Čitač" čija je premijera 24. oktobra na Sceni "Olivera i Rade Marković".\nU Zaječaru se večeras nastavlja 29. Festival „Dani Zorana Radmilovića“. U okviru ovog festivala održava se i Festival malih pozorišnih formi koji se završava večeras monodramom „Život je loto“ u izvođenju Monike Romić.


Traže bojkot Palmera - "Istočna alternativa": Prekinuti razgovore sa Palmerom i okrenuti se Rusiji i Kini Istaknuto\nIz ovog udruženja saopšteno je da Palmer "želi da preuzme ulogu sudije, dželata i grobara srpskog naroda mijenjanjem Dejtonskog sporazuma na štetu Srba i Republike Srpske", prenosi Srna.\n- To može biti okidač za novi rat na Balkanu čije bi se razmjere proširile na cijeli svijet - poručuju iz "Istočne alternative".\nIz Udruženja navode da je američka, kao i politika EU, uperena protiv Srba "i sve što nije ostvareno u ratu na uništenju srpskog naroda i njegovih prava hoće da unište u miru".\nZbog toga u "Istočnoj alternativi" smatraju da sa Palmerom treba prekinuti sve razgovore i "okrenuti se jedinoj alternativi koja nudi sigurnu budućnost srpskom narodu, a to je iskrena saradnja sa Rusijom i Kinom".\n"Istočna alternativa" smatra da je srpski član Predsjedništva BiH Milorad Dodik jedina smetnja politici uništenja i porobljavanja Srba od strane politike SAD i EU jer njeguje odnose sa Rusijom i Kinom, brinući o srpskom narodu, zbog čega mu ovo udruženje pruža punu podršku.\nDodikov cilj isporučiti BiH Rusiji\tPalmerova ponuda - dogovor ili sankcije?!


Nakon okončanog postupka javne nabavke, izvođenje radova je pripalo preduzeću Mrkonjić putevi d.o.o. koji su, nakon obavljanja pripremnih radova, ovih dana pristupili stavljanju i valjanju prvog sloja asfaltne presvlake, nakon čega će realizirati i stavljanje završnog sloja asfalta. Nakon završetka rehabilitacije navedene dionice, Općina Bosanski Petrovac će iz istih donatorskih sredstava realizirati i projakat postavljanja trotoara u dužini čitave dionice asfaltirane saobraćajnice. Vrijednost javne nabavke za izgradnju pješačke staze procijenjena je na iznos od 97.200, 00 KM, a u toku je provođenje tenderske procedure za izbor najpovoljnijeg izvođača radova.\nOpćina Bosanski Petrovac je obezbijedila kompletnu projektnu dokumentaciju i realizacijom ovog projekta, osim presvlačenja najruiniranije saobraćajnice koja je bila predmetom stalnog krpljenja i saniranja rupa, ulaganjem sredstava u pješačku stazu, osigurat će se sigurnost pješaka koja je do sada bila u velikoj mjeri ugrožena. Takođe, poboljšanje sigurnosti ove saobraćajnice, realizirat će se kroz njeno proširenje u pojedinim dijelovima, o čemu se naročito vodi računa u realizaciji ovog projekta.


NDC Prijedor: Dani dijaspore – otvorena vrata Prijedora - GradPrijedor.com - Portal grada Prijedora\nNDC Prijedor: Dani dijaspore – otvorena vrata Prijedora\nU organizaciji Nansen dijalog centra, u Prijedoru će, od 7. do 15. jula, biti održana druga privredno-kulturna manifestacija “Dani dijaspore – otvorena vrata Prijedora”. Biće organizovano više edukativnih radionica, sastanaka i okruglih stolova, koji će okupiti privrednike i potencijalne ulagače iz dijaspore te predstavnike lokalne vlasti.\n– Manifestacija “Dani dijaspore” u Prijedoru provodi se u okviru projekta koji ima za cilj poboljšanje dijaloga i saradnje lokalnog stanovništva i dijaspore, a finansijski ga podržava Ministarstvo inostranih poslova Kraljevine Norveške – izjavila je Tanja Milovanović, menadžer Kancelarije Nansen dijalog centra Prijedor. U okviru “Dana dijaspore” vodiće se razgovori sa predstavnicima opštinske vlasti u Prijedoru o mogućnostima\nrazvoja saradnje, investiranja, a biće upriličena i promocija uspješnih privrednika iz Prijedora i dijaspore. Takođe, biće organizovana i promocija nagrađivanih umjetnika, slikara i književnika. Predsjednica Skupštine opštine Prijedor, dr Azra Pašalić je kazala da će, u okviru ove manifestacije, biti održan i Okrugli sto koji će okupiti privrednike iz dijaspore i načelnike opštinskih odjeljenja te druge visoke zvaničnike Prijedora.\nManifestaciju “Dani dijaspore – otvorena vrata Prijedora” pratiće i bogat kulturno-zabavni i sportski program. U realizaciju cijelog projekta uključeno je 10 multietničkih prijedorskih mjesnih zajednica.


U saobraćajnom udesu oko 22.30 časova u Surčinu na putu ka Dobanovcima povredjene su dve osobe koje su prebačene u KBC Zemun, rekla je dr Macura.\nMuškarac starosti 43 godine je kao pešak zadobio kontuziju kolena, dok je ženska osoba starosti oko 27 godina kao pešak zadobila razderotinu na potkolenicama, istakla je dr Macura.\nOko 21.15 časova na uglu Nemanjine i Resavske u saobraćajnom udesu muškarac, motociklista starosti oko 40 godina zadobio je povredu glave i kuka, ali je odbio transport u bolnicu, rekla je dr Macura.\nOko 20.35 sati na uglu Vodovodske i poručnika Spasića Mašere muškarac starosti 71 godinu se okliznuo i zadobio ranu oko očiju, odnosno razderotinu, ali je odbio transport u bolnicu, navela je dr Macura.\nU Ulici Admirala Geprata ženska osoba starosti 52 godine u svojstvu vozača zadobila je povredu glave i ramena i prevezena je u Urgentni centar, rekla je dr Macura.\nHitna pomoć je za protekla 24 sata imala 224 intervencije od kojih 16 na javnom mestu, precizirala je dr Macura.\nDr Macura je savetovala oprez u saobraćaju i ukoliko to vremenske prilike dozvole, polučasovnu šetnju, a srčanim, odnosno hroničnim bolesnicima, doziranu fizičku aktivnost.\nDr Macura je savetovala i uzimanje vitamina, provetravanje prostorija u kojima se boravi unošenje toplih napitaka i doručka u organizam, adekvatno oblačenje i nošenje kišobra


Navijači prošvercovali srpske zastave na utakmici Češka - Kosovo - Naši u svetu\nObjavljeno 15/11/19 u 07:00\nUprkos zabrani da se na utakmicu fudbalskih reprezentacija Češke i Kosova sinoć u Plzenju unose druge zastave osim čeških, neki češki navijači prošvercovali su na stadion zastave Srbije i mahali njima tokom intoniranja kosovske himne a pred utakmicu policija je privela 20 čeških navijača koji su napali navijače gostiju.\nSrpske zastave na zvuke kosovske himne pojavile su se na mestu gde obično na utakmicama sedi tvrdo jezgro navijača tima iz Plzenja a u 18. minutu čulo se i skandiranje “Kosovo je ipak Srbija“, javlja češki dnevnik Lidove novini.\nCzech🇨🇿win over Kosovo 2:1 and proceed to euro2020\nA post shared by správce3 (@hooligans.cz) on Nov 14, 2019 at 2:28pm PST\n“Pred utakmicu smo zabeležili i jedan izgred kada je blizu hotela došlo do sukoba oko 20 navijača“, saopštila je večeras portparol policije Dagmar Brožova.\nBaník Ostrava + Jablonec + Liberec (~35)🇨🇿 at the stadium in Pilsen🇨🇿now\nBanik (ChzB) 🇨🇿už také v Plzni – Banik (ChzB) 🇨🇿too now in Pilsen\n“Vanredne mere bezbednosti su zbog toga da isključimo mogućnosti da će na napore češkog nacionalnog tima da se kvalifikuje na EURO 2020 negativno uticati oduzimanje bodova zbog ponašanja stranih državljana koji žele da iskoriste fudbalsku utakmicu za političke proteste. U reprezentaciji verujemo da će to češki navijači shvatiti”, izvinio se u oktobru za otežanu kupovinu ulaznica menadžer češke reprezentacije Libor Sionko.\nPreminula poznata glumica, u Srbiji igrala sa Gagom Nikolićem, živela i stvarala i u SAD i Italiji (VIDEO)


Potpisivanje predugovora o izgradnji mosta na Dunavu\nKineska korporacija za izgradnju puteva i mostova i ministar za Nacionalni investicioni plan Republike Srbije, gospođa Kalanović potpisali su 23. oktobra 2009. godine predugovor o izgradnji mosta na Dunavu. Potpisivanju predugovora prisustvovali su i Nj.E. ambasador Vej Đinghua, potpredsednik Vlade, ministar ekonomije i regionalnog razvoja, gospodin Dinkić i gradonačelnik Beograda, gospodin Đilas.\nPo potpisivanju ugovora, ambasador Vej Đinghua, potpredsednik Vlade, gospodin Dinkić, gradonačelnik Beograda gospodin Đilas i članovi obe strane potpisnika obratili su se novinarima. U svom obraćanju ambasador Vej Đinghua je rekao da izgradnja mosta na Dunavu za sada predstavlja najveći poduhvat u okviru ekonomske saradnje između Kine i Srbije i da je to ujedno i prvi kineski infrastrukturni projekat u Evropi. Potpisivanje ovog ugovora je početak u realizaciji zajedničke izjave o uspostavljanju strateškog partnerstva između naše dve zemlje. On ne samo da je podigao nivo konkretne saradnje, nego je inicirao i nove pravce u bilateralnim odnosima, naglasio je ambasador. Ministar Dinkić je izjavio da je Kina velika zemlja i da Kinu i Srbiju povezuje tradicionalno prijateljstvo. U vreme kada ceo svet zahvata finansijska kriza, GDP u Kini održava svoj rast. Srbija se nada jačanju ekonomske saradnje sa Kinom i zajedničkom suprotstavljanju finansijskoj krizi. Ambasador Vej Đinghua i gospodin Dinkić smatraju da je projekat izgradnje mosta na Dunavu nova odskočna tačka u saradnji između Kine i Srbije i da će obe strane u budućnosti nastaviti da na temelju ravnopsravnosti i obostarne dobiti, vredno stvaraju nove prilike za razvoj saradnje u raznim oblastima radi dobrobiti svog naroda.\nPlanirani projekat, most na Dunavu će povezivati Zemun sa Borčom, biće dugačak 1499 metara, širok 29,1 metara, visok 22,8 metara i koštaće 170 miliona evra, koje će pokriti kredit kineske strane. Ovo je drugi most na Dunavu kod Beograda, koji ne samo da će rasteretiti saobraćaj, nego i pozitivno uticati na život svih građana Beograda.\n· „Dani kineske kulture" u Beogradu (2009-10-15)


Juratech Call Center\nJuratech Call Center sistem vam pomaže da vašu telekomunikacionu operativu podignete na jedan potpuno novi nivo. Bez obzira da li se vaš call centar bavi akvizicijom novih klijenata putem hladnih poziva, zakazivanjem sastanaka i prezentacija, anketiranjem, istraživanjem tržišta, kontaktiranjem dužnika, podrškom postojećim kupcima ili kombinacijom svega toga, naš sistem će vam pomoći da te zadatke obavite brzo, organizovano i efikasno. To za posledicu ima produktivniji rad vaših operatera, više obavljenog posla u manjoj jedinici vremena i značajno veći broj zadovoljnih klijenata. Proverite zašto je već više desetina kompanija ukazalo poverenje upravo našem rešenju.\nPodsetnik omogućava agentima da vode evidenciju o svojim klijentima, zakažu ponovni poziv i zabeleže sve bitne informacije vezane za klijenta, a koje mogu pomoći u daljem radu. Podsetniku se jednostavno pristupa odabirom datuma, prilikom čega svaki agent može da vidi isključivo svoje podsetnike, dok supervizor može da pristupi podsetnicima svih agenata.\nPRAĆENJE I KONTROLA RADA CALL CENTRA\nZahvaljujući brojnim ugrađenim funkcijama, praćanje i kontrola rada call centra od strane supervizora nikada nisu bili jednostavniji. Vaši supervizori će biti u mogućnosti da u realnom vremenu prate ekrane operatera, uključe se u razgovor, prate statistiku svakog pojedinačnog agenta ili grupe, prebacuju agente iz kampanje u kampanju, podešavaju parametre poziva, jednostavno pristupe snimljenim razgovorima i sve ono što je potrebno kako bi call centar funkcionisao maksimalno produktivno i bez zastoja. I što je najvažnije, sve opcije su dostupne na klik.\nZahvaljujući brojnim sigurnosnim merama, mogućnost za pristup sistemu od strane trećih lica je svedena na minimum. Pored standardne autorizacije koja se svodi na unošenje korisničkog imena i lozinke da bi se koristio, sistem je dodatno zaštićen mogućnošću da se pristup zabrani i putem IP adresa, MAC adresa, potpisom radnih stanica i slično. Takođe, u slučaju potrebe da više lokacija funkcioniše u okviru istog call centra, koristi se VPN. Na ovaj način, vaši zaposleni imaju neometan pristup svemu što im je potrebno za udoban rad, bez obzira gde se nalaze, dok su vaši podaci, podaci vaših klijenata, kao i druge poslovne tajne, razumno zaštićeni od trećih lica koja bi mogla da ih zloupotrebe.\nKorišćenjem našeg call centar sistema, u svakom trenutku ćete imati detaljan uvid u rad vašeg call centra. Koliko poziva je koji agent obavio, koliko ljudi se javilo na poziv, koliki je procenat produkcije u odnosu na broj obavljenih poziva, ko je najproduktivniji agent, ko ima najmanje potrošenih brojeva - sve su to informacije koje su vam dostupne na jedan klik. A pored toga, uvek se mogu izraditi i custom izveštaji gde o svakom elementu izveštaja odlučujete sami.\nPODRŠKA KAKVA SE SAMO\nOno po čemu smo pored kvaliteta naših proizvoda, sigurno najprepoznatljiviji kod naših klijenata jeste naša korisnička podrška. Naše linije su uvek otvorene za vas. Svaki problem u radu se rešava u najkraćem mogućem roku, a koji se, osim u slučajevima ozbiljnijih kvarova na infrastrukturi, meri sekundama i minutima. Uostalom, brojna svedočanstva koja su nam poslali naši klijenti ističu upravo ovaj segment naše kompanije.\nINTEGRACIJA SA DRUGIM POSLOVNIM\nPrilikom izrade call centar rešenja, posebnu pažnju smo obratili i na činjenicu da mnoge firme u radu već koriste određene softverske alate i aplikacije, kao što su CRM baze, ERP sistemi i slično, te da bi im promena postojećeg sistema donela dosta problema i zastoja u radu. Upravo zato je naše rešenje koncipirano tako da se u većini slučajeva na jednostavan način može povezati sa postojećim rešenjima za poslovanje. Time se štede vreme i novac potrebni za implementaciju, a istovremeno povećava vrednost postojećeg sistema.\nRAZLIČITI CRM MODULI\nRad sa klijentima gotovo uvek podrazumeva prikupljanje, obradu i sistematizaciju podataka. Korišćenjem naših CRM modula, taj zadatak ćete obavljati na brz i jednostavan način, a prikupljeni podaci će vam biti dostupni uvek i gde god da se nalazite. Neki od CRM modula su zakazivanje sastanaka i prezentacija, anketiranje, podrška klijentima, naplata dugova, a uvek je moguće izraditi i CRM rešenje krojeno prema vama i vašoj metodologiji rada.\nZa realizaciju call centar sistema na vašoj\nlokaciji potrebna je sledeća osnovna oprema\n- računar sa monitorom i slušalicama (za svakog agenta po jedan)\n- IP telefonske linije (standardna ponuda svih domaćih i stranih telefonskih operatera)\nPored toga, zavisno od vaših želja i potreba, moguće je da će vam biti potrebni i telefonska centrala (IP PBX), database server, ruter sa podrškom za VPN (na pr. MikroTik). Svu ovu kao i još dodatne opreme možete nabaviti direktno kod nas (uz određene popuste ukoliko ste već potpisali ugovor o rentiranju call centar softvera) ili u bilo kojoj prodavnici računarske opreme sa kojom možda već imate saradnju.\nDo pre nekoliko godina novotarija, a danas već standard u oblasti telekomunikacija. Čak i ako niste čuli za IP telefoniju, vrlo je verovatno da je već koristite u vašem poslovanju, odnosno telekomunikacionoj operativi, jer bez obzira koji metod telefoniranja koristite, možete biti sigurni da se barem deo telefonskog saobraćaja odvija putem interneta. Razlozi za to su brojni, jer pored manjih troškova implementacije sistema i jeftinijih razgovora u zemlji i inostranstvu, omogućeni su i brojni servisi koji su kod klasične telefonije ili nemogući ili zahtevaju značajna finansijska ulaganja, kao što su:\nkorišćenje više različitih provajdera telefonije (fiksne i mobilne) u okviru jednog sistema\nvirtuelna sekretarica (IVR)\npovezivanje više lokacija u jedinstveni telefonski sistem i besplatni pozivi između tih lokacija\nkorišćenje računara za telefoniranje (softverski telefoni ili call centar softverski sistemi)\nintergracija sa drugim metodama komunikacije (email, SMS, fax...)\nautomatsko snimanje razgovora\nmp3 muzika na čekanju\npraktično neograničen broj telefonskih linija i lokala\njednostavna kontrola troškova u realnom vremenu (zabrana poziva ka određenim mrežnim grupama, pregled listinga u bilo kom trenutku, ograničenje trajanja poziva i slično)\ni još mnogo toga što možete da osmislite\nI što je najbolje, za realizaciju sistema se može koristiti postojeća računarska mreža, čime se u potpunosti eliminišu ulaganja u infrastrukturu.\nuvodjenja IP telefonije\nUkoliko niste sigurni kakav telefonski sistem vam je potreban i odakle da krenete sa uvođenjem, nudimo kompletnu uslugu konsultacija, prilikom kojih ćemo vas detaljno upoznati sa mogućnostima i rešenjima u ovoj oblasti. Vaše je samo da nas upoznate sa vašim željama, potrebama, ali i problemima koje želite da rešite, a na nama je da vam predložimo najadekvatnije rešenje u vašem konkretnom slučaju.\nIP telefonskih centrala\nJuratech Systems iza sebe ima višegodišnje iskustvo u izradi IP telefonskih centrala svih tipova i kapaciteta. Kakve god da su vaše potrebe, velika je verovatnoća da će vam odgovarati neka od naših telefonskih centrala iz standardne ponude, ali čak i ako to nije slučaj, u mogućnosti smo da izradimo i telefonsku centralu krojenu prema vašim zahtevima. Takođe, ukoliko već posedujete računar odgovarajuće snage koji se trenutno ne upotrebljava u neke druge svrhe, u mogućnosti smo i da taj račuanar pretvorimo u telefonsku centralu, čime dodatno štedite na nabavci opreme. Kakve god da su vaše potrebe, spremni smo da vam izađemo u susret i realizujemo rešenje koje će vam doneti najviše koristi uz najmanje ulaganja.\nPrelazak na IP telefoniju sam po sebi donosi brojne benefite, ali za maksimalnu iskorišćenost, prethodno je potrebno kompletan sistem pažljivo isplanirati, a zatim i pravilno instalirati i konfigurisati IP telefonsku centralu i ostalu opremu vodeći računa kako o upotrebljivosti, tako i o sigurnosti. Iako deluje kao jednostavan zadatak, potrebno je dosta znanja i iskustva kako bi se predvideli i eliminisali mogući problemi u radu. Juratech Systems najviše iskustva ima upravo u ovoj oblasti, jer se njome bavi od svog osnivanja do danas i za to vreme je učestvovao na brojnim projektima implementacije telefonskih sistema. Lista naših zadovoljnih klijenata je najbolje svedočanstvo tome.\nUkoliko iz bilo kog razloga niste u mogućnosti da imate sopstvenu IP centralu na vašoj lokaciji i obezbedite njeno održavanje, postoji mogućnost iznajmljivanja prostora za IP centralu ili kompletne IP centrale. Na ovaj način, sve što vam je potrebno je stabilna internet konekcija i ugovor sa provajderom telefonije, dok o svemu ostalom brinemo mi. Centrale koje iznajmljujemo se nalaze u našim specijalno opremljenim serverskim sobama i nadgledaju se 24h dnevno uz redovan backup, čime se potencijalni problemi svode na apsolutni minimum, a vaše linije su vam stalno dostupne.\nKao i svaki drugi, i vaš IP telefonski sistem zahteva konstantnu brigu i održavanje. Ne samo što se centrala treba periodično čistiti i proveravati stanje njenih komponenti, već je potrebno da i ostatak opreme funkcioniše besprekorno kako bi se izbegli problemi u radu i zastoji, a koji najčešće znače i izgubljen novac. Juratech Systems je u mogućnosti da vam ponudi kompletnu uslugu održavanja vašeg IP telefonskog, ali i računarskog sistema. Mi zauzimamo proaktivan pristup radu i trudimo se ne samo da rešimo nastale probleme, već da ih predvidimo i predupredimo mnogo pre nego što se manifestuju i naprave zastoje u radu.\nBROJ MINUTA MESEČNO\nOvaj modul je namenjen zakazivanju prodajnih i drugih vrsta sastanaka i/ili isporuka pošiljki na lokaciji klijenata. Razvijan je u saradnji sa firmama koje se dugo godina bave upravo ovim poslom i samim tim koristi najbolje prakse iz ove oblasti. Pored standardnih prednosti koje donosi call centar softver sam po sebi, modul vam omogućava da na lak i jednostavan način vodite evidenciju klijenata i zakazanih sastanaka, prosleđujete liste prodavcima ili kuririma na terenu putem mejla ili SMS-a, vršite potvrdu zakazanih termina, pratite statistiku i učinak zaposlenih, i u svakom trenutku budete upoznati sa svim detaljima vašeg poslovanja. Sam modul se može nadograditi dodatnim opcijama kao što su obračun plata agenata na osnovu parametara rada call centra, automatsko izveštavanje i slično, ali i dodatno modifkovati prema vašim zahtevima kako bi se prilagodio vašim specifičnim potrebama.\nOvaj modul je namenjen zakazivanju prodajnih prezentacija na vašim lokacijama, najčešće restoranima i drugim ugostiteljskim objektima. Razvijan je u saradnji sa firmama koje se dugo godina bave upravo ovim poslom i samim tim koristi najbolje prakse iz ove oblasti. Pored standardnih prednosti koje donosi call centar softver sam po sebi, modul vam omogućava da na lak i jednostavan način vodite evidenciju klijenata i zakazanih prezentacija, prosleđujete liste prezenterima na terenu, jednim klikom odštampate pozivnice svim klijentima kojima ste zakazali prezentaciju, vršite potvrdu zakazanih termina, pratite statistiku i učinak zaposlenih, i u svakom trenutku budete upoznati sa svim detaljima vašeg poslovanja. Sam modul se može nadograditi dodatnim opcijama kao što su obračun plata agenata na osnovu parametara rada call centra, magacinsko poslovanje, automatsko izveštavanje, ali i dodatno modifkovati prema vašim zahtevima kako bi se prilagodio vašim specifičnim potrebama.\nOvaj modul namenjen je telefonskom anketiranju pojedinaca ili određenih grupa. Sam modul je poprilično konfigurabilan te se za svaku anketu mogu odrediti ciljevi, limiti, ciljne grupe, nivo anonimnosti (količina podataka koja se čuva o ispitaniku) i slično. Za svaku obavljenu anketu se mogu pogledati različiti izveštaji sa tabelarnim ili grafičkim prikazom rezultata ankete. Agenti se brzo i jednostavno mogu prebacivati sa ankete na anketu, a dostupan je i trening mod u kome svaki agent može da provežba anketiranje pre nego što se upusti u rad sa strankama. Modul se može nadograditi i dodatnim funkcionalnostima kao što su obračun plata agenata, automatsko izveštavanje i slično, a uvek je moguće i modifikovati ga prema vašim zahtevima kako bi se prilagodio vašim specifičnim potrebama.\nOvaj modul je namenjen organizovanom kontaktiranju dužnika. Koncipiran je tako da se na jednostavan način može kreirati ili importovati lista dužnika koja nakon aktivacije postaje dostupna agentima. Jednu listu može koristiti jedan ili više agenata, zavisno od odabranih podešavanja uz opciju da se jednom kontaktirana stranka veže za određenog agenata i da svaki sledeći poziv ka toj stranci bude prosleđen upravo tom agentu. Za svaki poziv se može upisati odgovor ili primedba stranke, kao i unapred odrediti kada će se stranka ponovo kontaktirati ukoliko je potrebno. Važne informacije o dužnicima kao što su trajanje dugovanja i iznos, lako se mogu modifikovati od strane supervizora. Modul se može nadograditi i dodatnim funkcionalnostima kao što su obračun plata agenata, automatsko izveštavanje i slično, a uvek je moguće i modifikovati ga prema vašim zahtevima kako bi se prilagodio vašim specifičnim potrebama.\nOvaj modul je namenjen podršci klijentima, odnosno postojećim kupcima nekog proizvoda ili usluge. Agentima omogućava da na brz i jednostavan način prime reklamaciju, sugestiju ili primedbu i proslede je na odgovarajuću adresu. Prilikom poziva klijenta, i pre nego što se agent javi, sistem će izvršiti pretragu baze na osnovu broja telefona i prikazati agentu sve informacije vezane za tog klijenta. To mogu biti ime i prezime, adresa i mesto, istorijat saradnje sa klijentom, prethodne reklamcije i slično. Ukoliko sistem automatski ne pronađe stranku (recimo u slučaju poziva sa drugog broja telefona koji nemamo u bazi), agentu je omogućeno da ručno izvrši pretragu na osnovu imena, prezimena, adrese i slično. Na ovaj način, svaki klijent biva uslužen brzo i efikasno, a reklamacije prenesene nadležnom odeljenju istog momenta kada ih agent upiše u sistem. Modul se može dodatno unaprediti brojnim mogućnostima kao što je, na primer, tiketing sistem koji omogućava da se svaka reklamacija zabeleži u vidu online tiketa. Tako klijenti mogu u realnom vremenu, na osnovu broja tiketa, pratiti razrešavanje njihovih reklamacija, a uvek je moguće i modifikovati ga prema vašim zahtevima kako bi se prilagodio vašim specifičnim potrebama.\nAQUA MED, BEOGRAD\nDREAM STAR, BEOGRAD\nEKO KLIMA SERVIS, BEOGRAD\nEKO STAR, BEOGRAD\nENARGIT D.O.O, BEOGRAD\nETERNA VITA, BEOGRAD\nEUDORA LINE, BEOGRAD\nHEALTHCARE TEAM, KANJIŽA\nINVICTA TEAM, BEOGRAD\nLUPO LINE, BEOGRAD\nMM DREAM POINT, BEOGRAD


Memorandum PKS i Rusko-srpske fondacije jača preduzetništvo\nTanjug 7. juna 2021. 13:17\nBEOGRAD – Memorandumom o saradnji Privredne komore Srbije i Rusko-srpske fondacije za kulturu i nasleđe, koji je danas potpisan u Beogradu, ozvaničena je uspešna saradnja ove dve institucije i stvoreni temelji za njeno jačanje i unapređivanje.\nMemorandum su potpisale direktorka Sektora za preduzetništvo Privredne komore Srbije Branislava Simanić i direktor i osnivač Rusko-srpske fondacije za kulturu i nasleđe Natalija Šatilina.\n„U narednom periodu zajednički ćemo raditi na jačanju preduzetništva u Srbiji sa posebnim akcentima na preduzetništvo mladih, zatim žensko kao i na socijalno preduzetništvo,“ izjavila je nakon potpisivanja memoranduma Branislava Simanić.\nOna je navela da godinama unazad u PKS funkcioniše sekcija za žensko preduzetništvo, da se najkasnije u roku od mesec dana može očekivati formiranje sekcije za mlade preduzetnike, a do kraja godine i sekcije za unapređenje socijalnog preduzetništva u Srbiji.\nSimanićeva je naglasila da će se posebno zajednički raditi na umrežavanju naših i ruskih preduzetnika, organizaciji zajedničkih sastanaka.\n„Želela bih da posebno istaknem i najavim da ćemo na osnovu ovog Memoranduma na jesen ove godine potpisati i memorandum o saradnji sa Privrednom komorom Sankt Peterburga a sve u cilju unapređenje preduzetništva u Srbiji“, rekla je Branislava Simanić.\nNatalija Šatilina je naglasila da će Rusko-srpska fondacija za kulturu i nasleđe biti koordinator na potpisivanju memoranduma sa Sankt Peterburgom.\nIstakla je da je želja ove fondacije da se odnosi dve zemlje ojačaju ne samo u kulturi nego i na ekonomskom planu i da će ubuduće raditi i na tome.\n„Često nam se za pomoć obraćaju ruski preduzetnici koji žele da izađu na srpsko tržište da ih povežemo sa srpskim firmama. Naša fondacija će pomagati u tome“, rekla je Šatilina.\nDodala je da će se ta pomoć ogledati pre svega u umrežavanju naših i ruskih firmi.


CENZUS – ZAMAZIVANJE OČIJU UMESTO SUŠTINSKE PROMENE IZBORNOG SISTEMA - Kragujevac online - Sve o gradu na jednom mestu\nTrenutno se nalazite na strani: Vesti Info Srbija CENZUS – ZAMAZIVANJE OČIJU UMESTO SUŠTINSKE PROMENE IZBORNOG SISTEMA\npetak, 17 januar 2020 16:32\tKragujevac Online\nSvedoci smo bure u javnosti koju je izazvala informacija da će izborni cenzus biti snižen sa 5% na 3%. Ne možemo, a da se ne zapitamo zbog čega se tema suštinske promene izbornog sistema (i u godinama koje nisu izborne) uporno ostavlja po strani, te je potpuno ignorišu i predstavnici vlasti, kao i opozicija. Najavljena izmena izbornog zakona predstavlja šamar građanima i ekspertskoj zajednici koji godinama unazad zahtevaju smislenu izmenu izbornog sistema.\nIzvrsni menadžer M Koncept grupe, Stefan Svičević, nije iznenađen ni ovog puta onim što se iznosi u javnost. Njegov komentar prenosimo u nastavku:\nU javnosti se i putem medija iznose problematike koje se tiču ne samo političkih organizacija, već i građana koji na različite načine pune budžet. Ako već govorimo o verbalnim šamarima imajmo u vidu da se ovde radi i o finansijskim šamarima. Jasno nam je da svaka organizacija, bilo ona politička ili ne politička mora da se finansira, ali je pitanje iz koje linije da li budžetske, privatne ili od nekakvog fonda. Konkretno bih napomenuo i da mediji imaju svoje izvore finansiranja, pa da u tom kontekstu slobodno mogu pomenuti i digitalni medij KragujevacOnline.rs koji znam da se finansira isključivo od reklama i podrške Marketing Koncept agencije koja je privatna i u vlasništvu 100%. Iako je mnogo korektnije po mom mišljenju da medij koji se bavi javnim informisanjem treba da se finansira i iz javnih sredstava, a zašto da ne i od sponzorisanih PR objava naravno poštujući pro etiku i zakone. Da li se ova tematika tiče javnosti ili je reklamni članak prepuštam čitaocima da procene sami i pored toga imaju kontakt na kraju na koji mogu da se obrate.\nI dok građani traže personalizaciju izbornog sistema (preko 20.000 ljudi je potpisalo Deklaraciju o personalizaciji izbornog sistema) i prisustvo poslanika sa cele teritorije u Skupštini Srbije, vlast menja izborne uslove ne bi li obezbedila da u parlament uđe što veći broj partija i time posledice bojkota učini manje uočljivim.\nČinjenica je da je postojeći izborni sistem ,,krojen po meri’’ vladajuće partije (koja god da je na vlasti), pa nas ne iznenađuje što ona ignoriše njegovu suštinsku izmenu. Ono što nas razočarava jeste što i opozicione partije u svojim programima i javnim nastupima potpuno ignorišu ovo pitanje, jer bi aktuelni sistem odgovarao i njima ukoliko bi se sutra našli u vlasti.\nTo nas dovodi do bojazni da su političke partije u Srbiji, bilo one vladajuće ili opozicione, nažalost, samo fokusirane na uzimanje vlasti, a nimalo na interese građana prema kojima (a aktuelni izborni sistem im to dozvoljava) ne osećaju ni najmanji stepen odgovornosti.\nPoruka smanjenja cenzusa je jasna. Građani se ne mogu nadati da će nakon izbora parlament činiti poslanici koji su odgovorni biračima, već će u poslaničkim klupama i dalje sedeti isključivo partijski vojnici, uglavnom iz Beograda.\nMarija Marinković, PR Nacionalne koalicije za decentralizaciju 063 83 53 768 Ova adresa el. pošte zaštićena je od spam napada, treba omogućiti JavaSkript da biste je videli


9. mart 2012. godine Učesnici javnog slušanja ''Politika evropskog regiona Svetske zdravstvene organizacije „Zdravlje 2020“ – zdravlje u svim politikama i Srbija''\nPredsednik Odbora za zdravlje i porodicu dr Paja Momčilov otvarajući javno slušanje naveo je da će dokument SZO „Zdravlje 2020“ biti usvojen u narednim mesecima i da će obeležiti zdravstvenu politiku evropskog regiona u navedenom periodu. Bitno je da u Srbiji razgovaramo o ovom dokumentu i da mobilišemo društvenu javnost da spremno dočeka njegovo donošenje i uspešno primeni zacrtane ciljeve, naglasio je dr Momčilov.\nŠefica Kancelarije Svetske zdravstvene organizacije za Srbiju dr Dorit Nican Kaluski prisutnima je predstavila osnovne postavke nove zdravstvene politike evropskog regiona SZO „Zdravlje 2020“. Dr Kaluski je navela da je cilj ovog dokumenta da se unapredi zdravlje i dobrobit stanovništva smanjenjem nejednakost u pristupu zdravstvenoj zaštiti i obezbedi održivost zdravstvenog sistema u čijem se sedištu nalazi čovek. Dr Kaluski je predstavila i prioritete nove zdravstvene politike evropskog regiona.\nMinistar zdravlja prof. dr Zoran Stanković pozdravio je ideju usvajanja dokumenta SZO „Zdravlje 2020“, koji podrazumeva brigu za zdravlje kroz sve politike u državi, jer bez sveobuhvatnog pristupa Vlade i celog društva nema adekvatnog odgovora u rešavanju izazova koji se nalaze pred zdravstvenim sistemom. Bitno je i uskladiti ciljeve i mere na nacionalnom nivou sa evropskim strategijama, naglasio je ministar Stanković.\nZamenik predsednika Odbora za zdravlje i porodicu dr Simo Vuković ocenio je da vrednost ovog dokumenta leži u strateškom intersektorskom pristupu i dobro postavljenim ciljevima, a da je na Odboru da učini dalje korake u jačanju svoje kontrolne uloge u vođenju zdravstvenih politika, kao i dalje razvijanje predstavničke uloge kroz komunikaciju sa građanima, civilnim sektorom i akademskom zajednicom. Takođe, usvajanje novih sistemskih zakona iz oblasti zdravstva, kontrola njihovog sprovođenja, kao i ocena efekata zdravstvene politike jesu zadaci koji stoje pred Narodnom skupštinom i Odborom za zdravlje i porodicu, naveo je dr Vuković.\nDirektorka Instituta za javno zdravlje Srbije „Dr Milan Jovanović-Batut“ dr Tanja Knežević predstavila je osnovne demografske i zdravstvene pokazatelje stanja u Srbiji, dok je predstavnik Republičkog fonda za zdravstveno osiguranje Srbije Petar Stajković govorio o ulozi Fonda u zdravstvenom sistemu Srbije i o izazovima sa kojima se Fond susreće.\nPredsednik Zdravstvenog saveta Srbije dr Dragan Delić je učesnicima javnog slušanja ukazao na ulogu ovog tela u sprovođenju politike evropskog regiona SZO „Zdravlje 2020“. Predstavnici Dijabetološkog saveza Srbije, Srpskog lekarskog društva, nacionalnih medicinskih asocijacija-komora takođe su uzeli učešće na javnom slušanju, predstavljajući ulogu udruženja pacijenata, stručnih organizacija i nacionalnih medicinskih asocijacija u sprovođenju politike „Zdravlje 2020“ u Srbiji.\nU nastavku javnog slušanja, predstavnica udruženja „Klub zdravlje“ i urednica veb portala „Zdravoskop“ je govorila o ulozi medija u informisanju i edukovanju javnosti o stanju i o politikama u domaćem zdravstvu, dok je o dokumentu „Zdravlje 2020“ iz perspektive nevladinog sektora prisutnima govorila predstavnica organizacije „Doktori protiv korupcije“.\nUčesnici javnog slušanja su se, nakon izlaganja učesnika i obavljene rasprave složili o sledećim stavovima, koje možete pročitati OVDE.


Za obnovu zadrugarstva u Srbiji neophodna politička volja - Dugoročna stabilnost i proizvodnja za poznatog kupca glavne prednosti udruživanja poljoprivrednika - Edukaplus\nZa obnovu zadrugarstva u Srbiji neophodna politička volja – Dugoročna stabilnost i proizvodnja za poznatog kupca glavne prednosti udruživanja poljoprivrednika\nJedna od najboljih zemljoradničkih zadruga u Srbiji krajem 20. veka – Voćar Dragačevo, otišla je nedavno u istoriju. I druga njena hladnjača, zapremine 230 vagona, opremana između 1975. i 1978. godine, kada je bila jedna od vodećih u SFRJ, prodata je sredinom oktobra u stečajnom postupku za 27,98 miliona dinara. Ovako izgleda tamnija strana medalje kada je reč o trenutnom stanju poljoprivrednih zadruga u Srbiji.\nNasuprot ovakvim nekadašnjim gigantima, danas su brojne male zemljoradničke zadruge među kojima ima i onih koje veoma uspešno posluju na tržištu. Tako je Tatjana Roknić u februaru 2013. godine u Novom Slankamenu osnovala Zemljoradničku zadrugu Žene NSL. Na inicijativu naše sagovornice, koja je i direktorka zadruge, i uz podršku još 10 žena krenula je proizvodnja, a sam početak je bio veoma težak.\n– Veliki je izazov raditi sa ljudima na selu koji često ne shvataju zakone i pravila, ali borimo se nekako. Od osnivanja nas je 25, neko izađe iz zadruge, neko novi se uključi i tako broj stalno varira.\nTatjana je ponosna na svoje članice koje su ozbiljno shvatile svoju ulogu i zaista odgovorno rade posao.\n– Svaki naš proizvod je domaći, bez dodataka konzervanasa i hemije, sve je kao što su nekada spremale naše bake. Najponosnija sam na projekat „Od semenke do gotovog proizvoda“ koji smo započele, a to je osposobljavanje dece sa posebnim potrebama da naprave sebi proizvod.\nSvoje proizvode zadruga Žene NSL plasira u saradnji sa drugim pravnim licima, a prodaje i po preporuci ljudi koji su ih već probali. Planovi su im da pokrenu proizvodnju zdrave hrane, kao i da učestvuju i kreiraju projekte koji su vezani za rad sa decom i socijalno ugroženim licima.\nNepovoljni uslovi za poslovanje zadruga\nfoto: branislavpudar/shutterstock.com Nikola Mihailović, predsednik Zadružnog saveza Srbije, kaže u razgovoru za eKapiju da se zemljoradničko zadrugarstvo u našoj zemlji posle drugog svetskog rata razvijalo u različitim društveno-ekonomskim uslovima i poprimalo je obeležja vremena koja se protežu i kroz današnji rad i poslovanje određenog broja zadruga.\n– Imajući u vidu raspoložive kapacitete u poljoprivredi i opredeljenje zemalja članica Evropske unije, gde je zemljoradničko zadrugarstvo nosilac razvoja poljoprivrede i prehrambene industrije, postojeće stanje zemljoradničkog zadrugarstva u Srbiji može se oceniti nepovoljnim. Nepovoljnim sa stanovišta obima i strukture proizvodnje koja se realizuje preko zadruga, a posebno uslova u kojima posluju zemljoradničke zadruge. Polazeći od aktuelnih mera ekonomske i agrarne politike zemljoradničko zadrugarstvo nije prepoznato kao nosilac razvoja poljoprivrede – objašnjava Mihailović i dodaje da nepovoljnom stanju doprinosi i nestanak malih i srednjih poljoprivrednih proizvođača koji ne vide perspektivu u privređivanju u poljoprivredi.\nNestanak velikog broja zemljoradničkih zadruga u reonima sa otežanim uslovima za obavljanje poljoprivredne proizvodnje uslovio je zapuštanje i pojavu velikih neobrađenih poljoprivrednih površina. Na tim prostorima drastično je smanjeno i stočarstvo, a prisutna je ekstenzivna voćarska proizvodnja.\n– Najbolja ilustracija značaja zemljoradničkih zadruga za razvoj poljoprivredne proizvodnje je činjenica da u periodu od 2004. do 2012. godine one nisu bile korisnici nijedne podsticajne mere Ministarstva poljoprivrede – naglašava sagovornik eKapije.\nPrema anketi rađenoj 2010. godine u zemljama EU, zadrugari su kao glavne prednosti udruživanja istakli to što zadruga omogućava stabilnost i dugoročnost proizvodnje za poznatog kupca, a „njen član u okviru opšteg interesa ostvaruje zadovoljavajući pojedinačni ekonomski interes“. Takođe, preko zadružnog sistema organizovanja poljoprivrednici mogu da utiču na kreatore ekonomske i agrarne politike. Globalno posmatrano, ovo bi trebalo da budu interesi zadrugara i u Srbiji.\nPrerađivački kapaciteti i finalni proizvodi donose najbolje rezultate\nPredsednik Zadružnog saveza Srbije navodi da se u Srbiji, prema podacima Agencije za privredne registre, trenutno kao aktivno vodi 1.568 zemljoradničkih zadruga, od kojih je 1.099 podnosilo finansijske izveštaje poslovanja za 2014. i 2015. godinu.\nfoto: Brian Kinney/shutterstock.com – Na osnovu tih izveštaja pokazatelji poslovanja zemljoradničkih zadruga su šarenoliki. U 2015. godini one su na teritoriji Republike Srbije ostvarile poslovni prihod od 68,3 milijarde dinara. Posmatrano po zadrugama pojedinačno, prihod se kreće od nekoliko stotina hiljada do 8 milijardi dinara. Zapaža se da najbolje finansijske rezultate ostvaruju zadruge koje u svom sastavu imaju prerađivačke kapacitete i one koje su na tržištu prisutne sa finalnim proizvodom – primećuje Nikola Mihailović.\nOn napominje da dobre finansijske pokazatelje ostvaruju i zadruge koje imaju na korišćenju velike poljoprivredne površine, savremenu mehanizaciju, kao i skladišni prostor, a osnovna delatnost im je proizvodnja žita ili industrijskog bilja. Najlošije finansijske rezultate pokazuju zemljoradničke zadruge opšteg tipa čije je osnovna delatnost trgovina i posredovanje i čija aktivnost se kontinuirano smanjuje zbog pojave velikih snabdevača i njihovog monopolskog položaja na tržištu.\n– Prema podacima APR-a, kod registrovanih poljoprivrednih zadruga zabeleženo je oko 31.000 zadrugara. Na osnovu sumarnih izveštaja zadruge sarađuju sa više od 90.000 kooperanata – navodi Mihailović.\nSlabosti agrarne politike\nProfesor Miladin Ševarlić sa Poljoprivrednog fakulteta u Beogradu smatra da Srbiji očigledno nedostaju zemljoradničke zadruge koje bi obavljale mašinske usluge u poljoprivredi i druge poslove u zajedničkoj nabavci repromaterijala i plasmanu tržišnih viškova poljoprivrednih proizvođača.\n– To smatram najvećom slabošću naše agrarne politike i odnosa države prema takozvanom trećem sektoru privrede, posebno u poljoprivredi. Rešenje vidim u obnovi zadrugarstva, jer je nemoguće održati mala poljoprivredna gazdinstva, i u državno-zadružnom partnerstvu radi izgradnje 20 do 30 regionalnih centara za otkup, doradu, preradu i plasman poljoprivredno-prehrambenih proizvoda pod zajedničkom robnom markom „Food of Serbia“. To je minimum neophodan za izjednačavanje položaja previše subvencionisanih inostranih investitora i omalovaženih poljoprivrednih proizvođača iz Srbije – zaključuje Ševarlić u razgovoru za eKapiju, uz napomenu da je drugo rešenje, koje je preduslov za proizvodno oživljavanje, demografska obnova sela.\nU tom smislu on napominje da je u proteklih 10 godina praktično uništeno 150.000 poljoprivrednih gazdinstava, srpskih domaćina koji su osnova za ruralni razvoj. To znači da je 500 sela nestalo sa mape, a redovi za odlazak u inostranstvo su sve duži.\nProfesor Ševarlić navodi i podatak da je 400.000 hektara poljoprivrednog zemljišta u zadružnoj svojini opljačkano od 1953. godine do danas, kroz razne tranzicione procese, i kaže da je pesimista kada je reč o političkoj volji za obnovu zadrugarstva.\nNikola Mihailović smatra da bi zemljoradničke zadruge u postojećim društveno-ekonomskim uslovima trebalo da predstavljaju prvi nivo koncentracije proizvodnje, kao i proizvodnje finalnih proizvoda. Time bi se pojavile na tržištu i u prvom nivou primarne raspodele, što je od bitnog značaja za ekonomski položaj i stvaranje uslova za dalji razvoj. I on je saglasan da ovo mora biti prepoznato i od kreatora ekonomske i agrarne politike.\nNovi zakon za ubrzani razvoj zadrugarstva\nNovi Zakon o zadrugama primenjuje se od 7. januara 2016. godine i njime su uvedeni principi i vrednosti na kojima se zasniva organizovanje zadruga i njihovo poslovanje, a po kojima se one razlikuju od drugih oblika organizovanja. Takođe, iz Ministarstva privrede kažu za eKapiju da je ovim zakonom jasno propisan postupak za rešavanje problema društvene svojine u zadružnom sektoru. Pojednostavljen je i način osnivanja zadruga, pa je sada za registrovanje dovoljno pet fizičkih lica, a minimalni osnovni kapital, za zadruge koje posluju ulozima, je 100 dinara. Istovremeno, zadruge su rasterećene osnivanja obaveznog rezervnog fonda.\n– Namera ministarstva privrede je da se donošenjem novog Zakona o zadrugama stvori zdrava pravna osnova za pokretanje i ubrzani razvoj zadrugarstva u Srbiji, čime bi se obnovila dugogodišnja tradicija zadružnog poslovanja. Oživljavanje zadruga pogotovo je bitno za razvoj sela, jer veliku korist od udruživanja mogu da ostvare sitni poljoprivredni proizvođači koji tako postaju konkurentniji u otvorenoj tržišnoj utakmici.\nPrema navodima ministarstva, zaključno sa oktobrom 2016. godine ukupno 70 zadruga uskladilo je svoje poslovanje sa odredbama zakona, a u periodu od 1. januara do 17. septembra u registar Agencije za privredne registre upisano je 35 novih zadruga svih vrsta.\nKada je reč o ulozi zemljoradničkih zadruga u razvoju srpske (poljo)privrede, u ministarstvu privrede smatraju da će poljoprivredni proizvođači udruživanjem postizati bolju cenu pri nabavci repromaterijala, a moći će i lakše da dođu do kupaca i da ponude veće količine proizvoda.\n– Razvoj zadrugarstva omogućiće razvijanje sistema prerade, što će uticati na poboljšanje izvozne strukture u kojoj sada dominiraju neprerađeni poljoprivredni proizvodi – najavljuju iz ministarstva.\nNajveći broj zemljoradničkih zadruga u Vojvodini, Mačvi i Podunavlju registrovan je za proizvodnju i promet žita i industrijskog bilja i to su im i pretežne delatnosti kojima se bave. Nikola Mihailović kaže da je izvan tih područja najveći broj zadruga registrovan za bavljenje stočarskom proizvodnjom, ali zbog drastičnog smanjenja stočnog fonda skoro da uopšte nemaju delatnost u toj oblasti.\n– Ohrabruje da je poslednjih godina formirano i uspešno posluje sve više zemljoradničkih zadruga čija delatnost je intenzivna proizvodnja voća i povrća i proizvodnja za poznatog kupca. Zadrugari u ovim asocijacijama shvatili su značaj takve vrste proizvodnje, što im omogućuje ulaganja i otvara perspektivu dugoročnosti proizvodnje – optimistički zaključuje sagovornik eKapije.


Kadetska selekcija predvođena trenerom Anelom Omerinovićem, u aktualnoj sezoni nastupa u Omladinskoj ligi Zapad. Kadeti su odigrali 9 prevenstvenih utakmica i na tabeli zauzimaju 8 poziciju sa gol razlikom 15:19. Ostvarene su 2 pobjede, 2 neriješena re...\nPioniri predvođeni trenerom Ivanom Tokićem, takmiče se u Omladinskojj ligi NS SBK/KSB. Polusezonu su završili na prvom mjestu sa osvojenim 21 bodom i gol razlikom 24-9 (+15) – 6 pobjeda 3 neriješena ishoda,bez poraza. God Pozicija Utakmica S...\nNaša ekipa koju predvodi trener Admir Poturović, zauzela je treće mjesto na tabeli Omladinske lige grupa A NS SBK/KSB, uz gol razliku 32 : 8 , uz bilans od 7 pobjeda i 2 poraza. Postigli su 3,5 gola po utakmici, a Sivonjić Robert je prvi strijelac l...


Hadziavdić dokazala da ispunjava uslove za mjesto direktora Centra za socijalni rad | SANA\nHome Vijesti Hadziavdić dokazala da ispunjava uslove za mjesto direktora Centra za socijalni rad\nHadziavdić dokazala da ispunjava uslove za mjesto direktora Centra za socijalni rad\n2. 11. 2016. 15:19\nVršilac dužnosti direktora Centra za socijalni rad u Prijepolju Sabira Hadziavdić, izjavila je za Sandžak televiziju da ispunjava sve uslove za tu funkcije.\nOna je odgovorila na optužbe opozicije i pojedinih portala da ne ispunjava zakonske uslove za obavljanje direktorske funkcije.\nGospođa Hadžiavdić je na javni uvid dostavila dokumentaciju kojom potvrđuje da je završila Pravni fakultet, da ima zvanje diplomiranog pravnika, da je državljanka Republike Srbije, da protiv nje nisu vođeni krivični postupci i da nije osuđivana, te da ima dovoljan broj godina radnog staža u struci, što predstavlja ispunjenost svih zakonskih uslova za mjesto vršioca dužnosti direktora.\nIz Ministarstva za rad,socijalna i boračka pitanja navode da je postupak za utvrđivanje ispunjenosti zakonskih uslova kandidata za vršioca dužnosti direktora Centra za socijalni rad Prijepolje još uvijek u toku.\nPrevious articleIzazovi halal tržišta\nNext articleZukorlić na Skupštini Unije poslodavaca Srbije


Tribina „Turska na (geo)političkom raskršću“ 19. juna u klubu „Tribina mladih“ - Kulturni centar Novog Sada - Културни центар Новог Сада\n19.06.2019 - 19.06.2019 access_time 18:00\nTribina „Turska na (geo)političkom raskršću“ 19. juna u klubu „Tribina mladih“\nTribina „Turska na (geo)političkom raskršću“ biće održana u sredu, 19. juna s početkom u 18 časova u klubu „Tribina mladih“ Kulturnog centra Novog Sada. Autor i predavač je Nemanja Starović, istoričar.\nTradicionalno „sidro“ južnog krila NATO i zemlja sa drugom najmnogoljudnijom armijom u tom savezu, Turska se poslednjih godina polako izmiče iz evro-atlantskog zagrljaja, nastojeći da afirmiše sopstvenu spoljnu politiku u regionu kojem pripada. Iako bez namere da u potpunosti promeni geopolitički tabor, Anakara biva suočena sa binarnom postavkom Vašingtona, što je dovodi u tešku poziciju izbora koji Turska pokušava da relativizuje i odloži. Ipak, meseci koji su pred nama će po svemu sudeći biti sudbonosni period, a možda najbolji indikator kursa koji će Turska zauzeti biće to da li će u Ankaru tokom leta pre stići američki predsednik Donald Tramp ili ruski raketni sistem S-400.


Velikim skokom u Dunav, Muru i Dravu proslavljen Dan evropskog Amazona : Nadlanu.com\nVelikim skokom u Dunav, Muru i Dravu proslavljen Dan evropskog Amazona\nObjavljeno 14. jul 2014. / 20:21:50\nNekoliko hiljada ljudi je širom budućeg UNESCO Prekograničnog rezervata biosfere Mura-Drava-Dunavu 15 časova istovremeno skočilo u Muru, Dravu i Dunav kako bi pokazali značaj čistih reka i zdravih rečnih ekosistema. Time je WWF, uz niz drugih aktivnosti na Dunavu, Muri i Dravi, zajedno sa svojim partnerima obeležio Dan “Evropskog Amazona” .\nZajednička inicijativa WWF-Svetskog fonda za prirodu i Euro Natura za očuvanje „Evropskog Amazona i uspostavljanje UNESCO prekograničnog rezervata biosfere „Mura-Drava-Dunav”, predstavlja prvo zaštićeno područje u svetu u pet zemalja - Srbija, Hrvatska, Mađarska, Slovenija i Austrija.\n“Ubeđena sam da ekološka vrednost ove tri reke ima veliki potencijal da zbliži pet zemalja obuhvaćenih rezervatom biosfere. Njihova dugoročna zaštita zahteva veliku lokalnu podršku i angažovanje ljudi u svih pet zemalja rezervata”, smatra Duška Dimović, direktorka programa WWF-a u Srbiji.\nPrekogranični UNESCO rezervat biosfere će se sastojati od preko 13 zaštićenih područja u regionu Mura-Drava-Dunav na ukupnoj površini od oko 1.000.000 hektara.\nMIKSI PUSTILA GLAS: Veliki šef obeležio slavu Đurđic,…\nOvim zajedničkim rečnim ekosistemom će se upravljati na održiv način kako bi se dao ekonomski podsticaj i podstakao razvoj regiona.\nPre dvegodine, UNESCO je proglasio Prekogranični rezervat biosfere Mura-Drava-Dunav u Hrvatskoj, a 2009. godine u Mađarskoj, Svetskom prirodnom baštinom. Srbija je svoju nominaciju predala UNESCO Komisiji u septembru 2013.godine.\nJedno od ovih trinaest zaštićenih područja je i Specijalni rezervat prirode Gornje Podunavlje, a nominacijom su obuhvaćeni i Park prirode Tikvara i Specijalni rezervat prirode Karađorđevo. Upravo iz tograzloga, WWF u Srbiji je ovaj dan obeležio na Velikom bačkom kanalu u Somboru, koji se nalazi neposrednoj blizini SRP Gornje Podunavlje.\nU saradnji sa lokalnim partnerskim organizacijama, udruženjem građana “Mojkanal” i “Podunav”, organizovane su kreativne radionice za decu i Veliki skok (Big Jump) tačno u 15 časova. Sam Veliki skokdeo je evropske inicijative za čiste reke i održava se širom Evrope.\nDan Evropskog Amazona (Prekograničnog UNESCO Rezervata biosfere Mura-Drava-Dunav) se obeležavaod 2013. godine. Sam datum, 14. jul, izabran je u spomenna Martina Šnajdera Jakobija iz organizacije EuroNatur, prerano preminulog začetnika ideje o penta-lateralnom prekograničnom rezervatu biosfere, koji je rođen na ovaj dan. Euro Natur i WWF su napravili prve napore u prepoznavanju ovog područja kao rezervata biosfere još pre više od deset godina.


EBRD i partnerske institucije su kroz GEFF opredelile 85 miliona evra za Zapadni Balkan, rekla je na predstavljanju Zsuzsanna Hargitai, regionalni direktor EBRD-a za Zapadni Balkan. Hargitai je nedavno u intervjuu za Balkan Green Energy News izjavila da je za Srbiju od ukupnog finansiranja izdvojeno 25 miliona evra, podržano bespovratnim sredstvima EU u iznosu od 5 miliona evra.\nSamo mali deo građana Srbije je primenio mere energetske efikasnosti, što govori da je potencijal na tržištu ogroman, rekla je Hargitai na današnjem predstavljanju.\nMinistar rudarstva i energetike Aleksandar Antić se složio sa ovom ocenom i naveo da na domaćinstva odlazi 35% potrošnje energije u Srbiji i da su tu moguće najveće uštede. Antić je podsetio i da je projektima energetske zaštite javnih zgrada koji su sprovedeni u saradnji sa EBRD i nemačkom razvojnom bankom KfW obezbeđena ušteda energije od 40%.\nŠef delegacije Evropske unije u Srbiji Sem Fabrizi rekao je da su brojni razlozi zašto treba ulagati u zelenu ekonomiju, a među najvažnijima su borba protiv klimatskih promena, uspostavljanje energetske sigurnosti i smanjenje energetske zavisnosti, kao i uštede za domaćinstva. Fabrizi je dodao da je za Srbiju važno što će energetska efikasnost biti dobra i za pregovarački proces o priključenju EU.\nVioleta Kogalniceanu, šef sektora za infrastrukturu i energetsku efikasnost u Sekretarijatu Energetske zajednice, naglasila je da je Srbija najveća zemlja Zapadnog Balkana gde je GEFF započeo rad i da treba da bude predvodnik u unapređenju energetske efikasnosti.\nVeronika Spacapan, rukovodilac GEFF programa, je predstavila program i njegove ciljeve, u koje spada predočavanje tržišnog potencijala za zeleno finansiranje stambenog sektora; podsticanje rasta tržišta tehnologija za energetsku efikasnost i konkurencije; podizanje nivoa svesti o rešenjima visokih performansi za energetske uštede; i podrška dijalogu EBRD-a o razvoju pravnog okvira u oblasti energetske efikasnosti na Zapadnom Balkanu.\nNa predstavljanju GEFF programa je govorio i Leander Treppel, predstavnik Austrije u bordu direktora EBRD-a, koji je rekao da se očekuje da se još domaćih banaka uključi u GEFF program, nakon što su to učinile Erste banka i UniCredit banka, koje su potpisale kreditne linije pojedinačne vrednosti 600 miliona dinara (oko 5,1 milion evra).\nGrađani Srbije će moći da apliciraju za kredite ovih partnerskih banaka za investicije u energetski efikasna tehnološka rešenja za svoje domaćinstvo poput novih prozora sa dvostrukim ili trostrukim staklom, kotlova visoke efikasnosti grejanja ili termalnu izolaciju objekta, saopštio je EBRD.\nTagovi: Aleksandar Antić, EBRD, GEFF, krediti, Sem Fabrizi, Violeta Kogalniceanu, Zsuzsanna Hargitai\nPočetna » Vesti » Energetska efikasnost » EBRD predstavio Program finansiranja zelene ekonomije u Srbiji


U Medenom Polju sastanak predstavnika Srba povratnika u FBiH | Trend Radio Velika Kladuša\nU Medenom Polju sastanak predstavnika Srba povratnika u FBiH\nU Medenom Polju u općini Bosanski Petrovac danas će biti održan sastanak predstavnika Srba povratnika u Federaciju, a povodom najava da će u ovom mjestu biti formiran migrantski centar.\nSastanku, koji organizira Savez srpskih udruženja Federacije, prisustvovat će i srpski delegati u Domu naroda Federalnog parlamenta, te načelnici općina Bosanski Petrovac, Drvar, Glamoč i Bosansko Grahovo.\nKako je najavljeno iz Odbora za zaštitu prava Srba u Federaciji, tema sastanka je odbrana Aneksa sedam Dejtonskog mirovnog sporazuma, odnosno prava na povratak i harmoničan život srpskih povratnika u Federaciju, a u vezi sa najavama da će biti formiran migrantski centar u Medenom Polju.\nRanije je upozoreno da će Srbi spriječiti izmještanje migranata iz Bihaća u Medeno Polje.\nPodsjećamo, operativna grupa za pitanje migracija u Unsko-sanskom kantonu zatražila je u ponedjeljak hitno izmještanje migranata iz prihvatnog kampa Vučjak kod Bihaća i predložila da oni budu smješteni u Medeno Polje, kod Bosanskog Petrovca.


Uhapšeni pljačakši Binga – Zvornik Danas\nNaslovna/VIJESTI/Crna hronika/Uhapšeni pljačakši Binga\nSARAJEVO – Federalna uprava policije je na području Kantona Sarajevo i Srednjobosanskog kantona identifikovala organizovanu kriminalnu grupu koja je izvršila razbojništva u tržnim centrima „Bingo“ u Hadžićima i Bugojnu, iz kojih je ukradeno 170.000 KM.\nIz Federalne uprave policije navode da se članovi ove grupe mogu dovesti u vezu i sa drugim, većim brojem krivičnih djela izvršenih na prostoru Federacije BiH.\n„U saradnji sa MUP-om Kantona Sarajevo i Srednjobosanskog kantona uhapšena su tri lica, te pretreseno šest stanova gdje su pronađeni predmeti iz izvršenja krivičnog djela ili potiču iz izvršenih krivičnih djela“, precizirano je u saopštenju.\nPrilikom pretresa su pronađene automatske puške, pištolji, maske, veće količine novca, panciri, uniforme sa natpisom „policija“, rotaciona svjetla, registarske tablice, te drugi predmeti koji su korišteni za izvršenje navedenih krivičnih djela ili potiču iz izvršenih krivičnih djela.\nPrilikom pretresanja su oduzeta četiri motorna vozila za koja se sumnja da su korišteni za izvršenje razbojništava ili su kupljena od novca iz počinjenih razbojništava.\nU toku je kriminalistička obrada nad tri uhapšena lica iz Sarajeva čiji su inicijali M.O, P.H. i T.M.\nNakon obrade, ova lica će zbog postojanja osnova sumnje da su počinili krivična djela organizovani kriminal, razbojništva i teške krađe biti predata Kantonalnom tužilaštvu Sarajevo na dalje postupanje.\nPrilikom realizacije ovih aktivnosti posebnu ulogu i pomoć pružila je Obavještajno-bezbjednosna agencija BiH, navode iz Federalne uprave policije.


Verovali ili ne – Zanimljive informacije\nLičnosti, Nauka, Verovali ili ne Leave a comment\nLičnosti, Verovali ili ne Leave a comment\nVerovali ili ne Leave a comment\nPored toga što je svedočila najstarijim ljudima na Zemlji, Tanganjika je (relativno) nedavno bila svedok jednom neobičnom i jedinstvenom događaju – epidemiji smeha.\nMožda izgled vampira, kakav nam je poznat danas, nije nastao slučajno.\nNauka, Verovali ili ne 1 Comment\nVerovali ili ne, Zanimljivosti Leave a comment\nRus koji je sam sebi operisao slepo crevo\nPostoje priče koje nas ostave bez reči, koje nam pokažu koliko je borba za život velika i da nismo ni svesni koliko možemo da postignemo kada smo u situacijama u kojima nemamo previše mogućnosti. Ovo je upravo jedna takva, neverovatna i nadahnjujuća.\nKada se pominje poligamija, većina najpre pomisli na bračnu zajednu jednog muškarca i više žena, što se zapravo naziva poliginija. Postoji i drugi oblik poligamije, koji se naziva poliandrija i predstavlja bračnu zajednicu jedne žene sa više muškaraca i takav odnos u mnogim društvima, kroz istoriju, nije uopšte bio neobičan.


Srbija u Ankari četiri puta od 16.00 časova, sa Turskom od 18.30\nŽenska seniorska reprezentacija Srbje, aktuelni prvak Evrope, igraće u A grupi XXXI EP 2019. u Ankari. Seniorke Srbije će utakmice protiv Finske, Bugarske, Francuske i Grčke odigrati od 16.00 časova po našem vremenu, dok će poslednji meč u A grupi, protiv domaćina, Turske, početi u 18.30 časova po našem vremenu.\nFinska prvi rival šampionkama Evrope – sa Turskom poslednjeg dana u A grupi\nŽenska seniorska reprezentacija Srbje, aktuelni prvak Evrope, odigraće prvi meč u A grupi XXXI EP 2019. u Ankari protiv Finske u petak, 23. avgusta. Srbija će drugi meč odigrati u nedelju, 25. avgusta protiv Bugarske, a treći u ponedeljak, 26. avgusta protiv Francuske. Seniorke Srbije će četvrti meč u A grupi odigrati u sredu, 28. avgusta protiv Grčke, a peti u četvrtak, 29. avgusta protiv Turske.\nSrbija u Ankari sa Turskom, Bugarskom, Francuskom, Finskom i Grčkom – Jelena Nikolić žrebala selekcije iz 4. „šešira“\nŽenska seniorska reprezentacija Srbje, aktuelni prvak Evrope, igraće u A grupi XXXI EP 2019. u Ankari sa Turskom, Bugarskom, Francuskom, Finskom i Grčkom, odlučeno je danas žrebom u Sepetčiler palati u Istanbulu. Ivan Knežević, generalni sekretar OSS predstavljao je Odbojkaški savez Srbije na žrebu, a Jelena Nikolić, dugogodišnji kapiten seniorki Srbije i budući potpredsednik OSS žrebala je selekcije iz 4. „šešira“.\nŠampionke Evrope u prvom šeširu – Ivan Knežević na žrebu u Istanbulu\nŽreb za XXXI EP 2019. u konkurenciji odbojkašica održaće se u sredu, 23. januara od 12.00 časova po našem vremenu u Sepetčiler palati u Istanbulu, a Odbojkaški savez Srbije će na žrebu predstavljati Ivan Knežević, generalni sekretar OSS. Seniorke Srbije svrstane su u prvi „šešir“ sa Rusijom, Italijom i Holandijom. Direktan prenos žreba možete pratiti na: https://www.eurovolley.tv/en-int/page/home-cev i https://www.facebook.com/CEVEuroVolley.\nHolandija i Poljska domaćini SP 2022. u konkurenciji odbojkašica\nSENIORKE – XIX SP 2022.\nSvetska odbojkaška federacija, FIVB, saopštila je da će se XIX SP 2022. u konkurenciji odbojkašica odigrati u Holandiji i Poljskoj. Informaciju je saopštio Fabio Azevedo, generalni direktor FIVB, na svečanosti Odbojkaške federacije Poljske povodom 90 godina odbojke u Poljskoj, održanoj u Varšavi. Na 36. Kongresu FIVB, održanom u novembru u Kankunu, saopšteno je da će Rusija biti domaćin jubilarnog, XX SP 2022. u konkurenciji odbojkaša.\nPoznati svi učesnici EP odbojkašica\nPoznati su svi učesnici XXXI EP 2019. u konkurenciji odbojkašica. Plasman na prvenstvo Evrope izborili su Turska, Poljska, Mađarska i Slovačka, organizatori, Srbija, Holandija, Azerbejdžan, Italija, Rusija, Belorusija, Nemačka i Bugarska na osnovu plasmana na prethodnom EP, Belgija, Hrvatska, Grčka, Francuska, Estonija i Španija, pobednici kvalifikacionih grupa, kao i Slovenija, Švajcarska, Ukrajina, Portugalija, Finska i Rumunija, drugoplasirane selekcije iz kvalifikacija.\nStrana 13 od 131


Inspekcija po Sporazumu o subregionalnoj kontroli naoružanja na lokaciji kasarne „Kozara“ u Banja Luci\nU skladu sa Sporazumom o subregionalnoj kontroli naoružanja, 13. oktobra 2021.godine, na lokaciji razmještaja komande 6.pbr u kasarni „Kozara“ u Banjaluci, Inspekcijski tim Republike Srbije, kojeg predvodi potpukovnik Vlastimir Milovanović, proveo je inspekciju naoružanja koja se provodi u skladu sa odredbama pomenutog sporazuma.\nNačelnik štaba 6.pbr pukovnik Anto Klajić, primio je Inspekcijski tim u komandi brigade na lokaciji kasarne „Kozara“ u Banjaluci, te im u ime komandanta 6.pbr i u svoje ime zaželio dobrodošlicu. U pratnji Inspekcijskog tima R. Srbije o subregionalnoj kontroli naoružanja su bili: prateći tim iz MO i OS BiH kojeg je predvodio brigadir Amer Duraković, posmatrač ispred Organizacije za evropsku bezbjednost i saradnju (OEBS), pukovnik Robin Mossinkoff, posmatrač ispred Organizacije za evropsku sigurnost i saradnju (OSCE), Narednik I klase Gorazd Pečnik iz R. Slovenije.\nKroz informativni brifing i u skladu sa propisanim procedurama, pukovnik Klajić je u okviru Informativnog brifinga gostima prezentovao informacije te ih upoznao o situaciji shodno predmetu inspekcije.\nVođa inspekcijskog tima iz R. Srbije potpukovnik Milovanović, izrazio je zadovoljstvo posjetom, te je u svoje i ime tima zahvalio na kooperativnom i profesionalnom pristupu realizaciji predmetne aktivnosti, naglasivši da je informativni brifing bio veoma detaljan, neostavljajući prostor za nejasnoće i nerazumijevanja.\nNakon realizacije prvog dijela ove aktivnosti, izvršen obilazak određene jedinice na lokaciji kasarne i inspekcija predmetnih sredstava, te je kroz izlazni brifing okončana današnja aktivnost.


Vesti online / Svi komentari / Čeka se smrt uživo!\nD. Dekić, B. B. - Vesti A\nČeka se smrt uživo!\nKrvavi pir u Dvoru između narodnjaka Miloša Bojanića i bivšeg bubnjara Ekatarine velike Ivana Fecea Firčija, na TV Pink, do sada najteži u programima "uživo", posle kojeg je Bojanić završio u bolnici, pokazao je da je "dara prevršila meru".\ntreba im podeliti oruzje. pa neka se rokaju...\ndokle god ima dokonih i supljih degenerika koji gledaju ova vredjanja inteligencije emitovace se rijaliti svake vrste sa ucesnicima najgorih ljudskih i moralnih vrednosti koje izvlace iz kontejnera i sa vasara


U Kovilju najveća plantaža aronije u Srbiji\nNajveću plantažu lekovite biljke aronije, poznate kao sibirska borovnica, u Srbiji podigao je, uz pomoć kredita Fonda za razvoj AP Vojvodine, manastir Sveti arhangel u Kovilju.\nNa svom poljoprivrednom gazdinstvu od oko hiljadu hektara, što njiva, što šuma, na deset hektara zasadio je 13.000 sadnica ove biljke, a prve plodove očekuje za četiri godine. Na manastirskom imanju radi 30 ljudi a još ih je više angažovano na sezonskim poslovima. Vele da su aroniju zasadili čuvši za njena izuzetna lekovita svojstva, s namerom da doprinesu da se ova blagodetna biljka u narodu što više koristi.\nJuče su poljoprivredno imanje koviljkog manastira posetili predsednik Pokrajinske vlade Bojan Pajtić i direktorka Fonda za razvoj Vojvodine Snežana Repac.\n– Pokrajinska vlada je preko Fonda ra razvoj Vojvodine dosad investirala preko 255 milona evra u privredu Vojvodine, od kojih je preko polovine bilo namenjeno poljoprivredi, a oko 5.500 kredita je zaključeno s našim korisnicima. Izuzetnu saradnju kroz dva značajna projekta ostvarili smo s manastirom u Kovilju koji se pokazao kao dobar domaćin. Reč je o finansiranju voćnjaka i proizvodnje pića u iznosu od deset miliona dinara, a 4,9 miliona dinara uloženo je u proizvodnju aronije – kazao je Pajtić, uz ocenu da ovakvi projekti idu u prilog tome da Pokrajinska vlada mora da nastavi da daje podršku i poljoprivredi i privredi jer se to i te kako isplati. – Uslovi su, sasvim je sigurno, bolji nego bilo gde u Evropi. Grejs-period traje dve godine jer se radi o dugoročnim zasadima i u tom smislu velika je tražnja za ovu vrstu kreditu.\n– Krediti koje smo dosad dobili od vojvođanske vlade veoma su nam značajni. Naime, po Zakonu o restituciji dobili smo nazad svoju imovinu oduzetu posle Drugog svetskog rata, odnosno oko hiljadu hektara zeljmišta. Sigurno da nismo u stanju da na pravi način obrađujemo zemlju ukoliko nemamo odgovarajuće investicije – naglasio je domaćin, iguman manastira vladika jegarski Porfirije.\nOkrenuti zdravoj hrani\n– Saznavši kroz razna istraživanja da je aronija jedna od najlekovitijih biljaka, a da je kod nas malo ima, uz pomoć kredita Pokrajinske vlade zasadili smo najveću plantažu te korisne biljke u Srbiji. Investiraćemo i dalje u poljoprivredu, uz pomoć povoljnih fondova, a uz dobit koju ćemo imati biće i mogućnosti da zapošljavamo još ljudi, te će naš humanitarni rad biti još efikasniji – poručio je vladika Profirije.\nNeće socijalnu pomoć, sade aroniju\nAronija u Sremu


NAKON EVROPSKOG TROFEJA - TRANSFER KARIJERE! Filip Kostić na meti evropskog giganta, koji bi da stvori ubitačan srpski tandem - Sportal\nVl.K. - Vest objavljena: 11:00 - 28.05.2022\nFilip Kostić (29) iza sebe ima još jednu sjajnu sezonu u dresu Ajntrahta koja je začinjena i peharom u Ligi Evrope, a partije srpskog reprezentativca privukle su pažnju i onih najvećih evropskih klubova.\nJedan od onih koji su spremni da tokom letnjeg prelaznog roka preduzmu konkretne akcije povodom angažmana srpskog krila jeste torinski Juventus, barem ako je verovati pisanju italijanske “Gazete”.\nNovinari ovog uglednog sportskog lista ističu da je Kostić jedan od igrača koje trener “stare dame” Masimilijano Alegri želi u svom timu naredne sezone, u kojoj će sastav “bjankonera” pretrpeti velike promene. Klub napuštaju Paolo Dibala, Federiko Bernardeski, verovatno i Alvaro Morata (pregovori sa Atletikom ne idu u pravom smeru), od crno-belog dresa oprostio se i dugogodišnji stub odbrane Đorđo Kjelini, a ne računa se ozbijno ni na Moaza Kena. Sa druge strane, spominju dolasci Anhela Di Marije i Pola Pogbe koji bi trebali da doprinesu podizanju napadačke produktivnosti ekipe, koja je u sezoni za nama bila daleko ispod nivoa.\nJuventus je u nedavno završenoj sezoni zauzeo tek 11. mesto po broju golova u Seriji A i jasno je da sa takvim učinkom torinski klub teško može ozbiljnije da se umeša u borbu za titulu. Italijanskom gigantu neophodni su igrači koji će igru u ofanzivi podići na viši nivo i konstantno snabdevati loptama prvog golgetera tima Dušana Vlahovića, koji u drugoj polusezoni svoju ubojitost nije uspeo da demonstrira u punom sjaju baš zbog izostanka značajnije podrške saigrača.\nFilip Kostić se apsolutno uklapa u traženi profil igrača, pošto je ove sezone na petom mestu u Evropi po stvorenim šansama kada su u pitanju igrači iz središnje linije tima. Rođeni Kragujevčanin je ove takmičarske godine na 43 utakmice u dresu kluba iz Frankfurta zabeležio 15 asistencija uz sedam pogodaka, a u tandemu sa ubitačnim golgeterom poput Vlahovića te brojke bi mogle da budu značajno veće.\nItalijani ističu da bi Kostićevu integraciju u tim značajno ubrzalo i to što se dobro poznaje sa Dušanom, sa kojim zajedno nastupa u reprezentaciji Srbije.\nSrpskom krilu ugovor sa timom iz Frankfurta ističe narednog leta što “staroj dami” značajno olakšava posao u nastojanju da ga dovede pod svoje skute. Procenjuje se da bi suma od 15.000.000 evra zadovoljila apetite nemačkog tima.\nPodsećamo, Kostić je i prošlog leta bio na pragu prelaska u Seriju A i to u redove Lacija, ali je na kraju Ajntraht stopirao ovaj transfer. Nakon pokušaja da se preseli u Italiju mimo volje kluba, rukovodstvo Frankfurta je čak privremeno suspendovalo Srbina i novčano ga kaznilo ali je situacija brzo izglađena i rezultat svega bila je nezaboravna sezona u kojoj je osvojen prvi evropski trofej nakon 42 godine.\nIpak, sada je konačno došlo vreme za novi iskorak u karijeri i izvesno je da ćemo Filipa dogodine gledati u nekoj ambicioznijoj sredini. Možda baš u tandemu sa Vlahovićem u Juventusu.\n16:15 - 20.05.2022\nKostić MOŽE SVE što i De Brujne, vreme je za MEGA TRANSFER\nNaš reprezentativac po statistici u poslednje četiri sezone u stopu prati skupog Belgijanca, koji je u top 10 fudbalera na planeti.\n11:55 - 19.05.2022\nFK Juventus Filip Kostić FK Ajntraht Frankfurt


Olakšana procedura za korištenje turističkih vaučera - GraniceDoboja.info\nOd 1. jula u Republici Srpskoj treba da počne realizacija projekta turističkih vaučera za ovu godinu, izjavila je ministarka trgovine i turizma Srpske Suzana Gašić.\nGašićeva je navela da će, čim stupi na snagu uredba o načinu i postupku dodjele turističkih vaučera, koja je usvojena na posljednjoj sjednici Vlade Republike Srpske, pozvati da se prijave svi privredni subjekti koji su zainteresovani da pružaju uslugu smještaja i da budu uključeni u ovaj projekat.\n– Uslovi ostaju isti, mogu da se prijave oni koji imaju prijavljena četiri radnika i izmirene sve poreze i doprinose – rekla je Gašićeva u Mrkonjić Gradu.\nOna je dodala da je došlo do malih promjena za korisnike vaučera, jer će svu proceduru završiti time što će se prijaviti u objekat u kojem žele da iskoriste te vaučere.\n– Objekat koji pruža uslugu smještaja završiće cjelokupnu proceduru, gledali smo da što jednostavnije dođemo i do korištenja usluga i do refundacije izmirenja obaveza prema svim privrednim subjektima koji učesvuju u projektu – istakla je Gašićeva.\nOna je podsjetila da je pretprošle godine realizovan ovaj projekat sa ciljem pomoći privrednim subjektima jer je pandemija pogodila turistički sektor.\n– Pokazalo se da je to odličan projekat, imali smo dobre povratne informacije i od privrednih subjekata i od korisnika vaučera. Građani Srpske su iskoristili od 45.000 do 47.000 vaučera – navela je Gašićeva.\nPRETHODNI POST Previous post: Izvršni Odbor FSRS donio odluku: Sloga u m:tel Premijer ligi BiH\nSLJEDEĆI POST Next post: Derventa: Nastavnik pod istragom zbog sumnje da je pokušao da obljubi učenicu


Šarčević: Rezultati reformi tek za osam godina – SveVesti.net\nŠarčević: Rezultati reformi tek za osam godina\nOn je za Blic rekao da reforme nisu izvodljive za godinu dana, jer se decenijama unazad ništa nije radilo na tom planu.\n“Moj tim preuzeo je ministarstvo sa velikim zaostacima iz prethodnog perioda u mnogim segmentima. Primer je Strategija obrazovanja do 2020. godine, koja je bila realizovana sa samo 20 odsto. To smo nadoknadili i pre deset dana EK nas je obavestila da smo dostigli 100 odsto”, rekao je on.\nNaglašava da su za dve i po godine postavljeni osnovi reforme u svim segmentima obrazovanja.\nKako kaže, naredne četiri godine će biti kritične, jer sve to mora da se implementira, a da se 2028. godine može očekivati stabilizovano obrazovanje, prepoznatljivo na svetskom tržištu i da rezultati na PISA testiranju budu bolji.\nDodaje da je do sada bila samo floskula da je “obrazovanje stub društva”, da se sada ispravljaju te greške i da je obrazovanje svrstano u strategiju razvoja “Srbija 2025”.\nAkcenat će biti na infrastrukturi visokog obrazovanja.\nNove zgrade dobiće ETF, Biologija, Geografija i Bezbednost, umetnički fakulteti, Tehnički fakultet u Čačku, kao i Niš i Kragujevac.\nRadi se i na novoj Strategiji obrazovanja do 2030. godine koja predviđa povećanje broja visokoobrazovanih ljudi, a kako bi se mladi zadržali u zemlji otvaraju se tehnološki parkovi, startap kompanije, promenjen je način finansiranja nauke.\nUpitan ima li korova i na privatnim fakultetima, ministar je rekao da ga ima i na državnim i privatnim, da je na Zlataru fakultet bio u šumarskoj kući, a kafane su bile učionice za izmišljene studije u konsultativnim centrima gde nije bilo nastave već su se uzimale pare za diplome.\n“Na to je stavljena tačka, jer sada moraju da daju garancije za ukupan broj studenata i programe, pa to više nije isplativ biznis”, naveo je Šarčević.\nOdgovarajući na pitanje ko štiti dekanki Filološkog fakulteta pa neće da povuče kandidaturu i pored apela 44 profesora, ministar je rekao da je legitimno da neki profesori ne žele da im prof. Ljiljana Marković bude dekan, iako ima dva doktorata, jedan sa Hajdelberga, koji nema mnogo Srba.\n“Njen naučni rad se dovodi u sumnju, a ceo slučaj ima i političku konotaciju jer je član SNS”, naveo je ministar.\nUpitan da li ima mehanizme da vrati na posao profesorke u Ćupriji, on je rekao da ministar ne može dekretom da ih vrati na posao, ali da je savetovao upravama akademija da pre nego što prime ljude na konkursu, imaju u vidu da su neki ljudi oštećeni i da greške treba ispraviti.\nZa sve ono što su uradili u godini na izmaku sebe i svoj tim ocenio je “dobrom trojkom”.\nPrevious Opremanje škola u pokrajini interaktivnim tablama\nNext Kako je troje mladih pokrenulo Fondaciju koja brine o talentima?


Al-Qaida i dalje prijeti i zato smo na oprezu, kažu John Aschroft i Tom Ridge - 2003-08-04\nViši američki zvaničnici kažu da je prijetnja od terorističkog napada u Sjedinjenim Državama i dalje velika, ali da vlasti konstantno rade kako bi pojačali napore na zaštiti javnosti. Ministar za unutrašnju sigurnost Tom Ridge je rekao da će vjerovatno biti potrebne godine kako bi se u potpunosti izgradio sistem koji je potreban da bi se zaštitili Amerikanci. Ministar pravde John Aschroft je rekao da vjeruje da su Sjedinjene Države osujetile najmanje 100 zavjera povezanih s terorizmom nakon napada u septembru 2001.\nNešto više od mjesec dana do druge godišnjice septembarskih terorističkih napada na New York i Washington, ministar pravde John Aschroft je, u televizijskom programu Fox News Sunday, rekao da nema razloga sumnjati u planiraje dodatnih terorističkih napada.\nVjerujem da je mogućnost da ponovno budemo napadnuti veoma stvarna. Napori koje činimo, informacije koje dijelimo s američkim narodom, sginaliziraju da postoji takva mogućnost, ali je mi umanjujemo kada god smo na oprezu, rekao je američki ministar pravosudja.\nGospodin Aschroft je rekao da administracija predsjednika Busha radi na minimiziranju prijetnje od terorističkog napada, rekavši da su zahtjevi za tranzitnom vizom pooštreni za one koji samo prolaze kroz Sjedinjene Države na putu ka svojoj konačnoj destinaciji. Do ovakve promjene politike je došlo nakon procjene obavještajne agencije da teroristi nastavljaju kovati zavjere o napadima koji bi mogli uključivati otmice, kao i kontroverzne direktive kojom bi se smanjio broj federalnih maršala koji bi bili zaduženi za komercijalne letove.\nU programu Meet the press kuće NBC, minsitar za unutrašnju sigurnost Tom Ridge je rekao da ta direktiva zapravo nije nikada stupila na snagu, te da je program raspoređivanja maršala na avione potpun.\nSvi maršali su raspoređeni--naredba je opozvana, reako je gospodin Ridge.\nMinistar Aschroft, upitan o audio traci koja, kako se navodi, pripada al-Qaidi, i na kojoj se prijeti osvetom ukoliko se naškodi uhapšenicima iz Afganistana koji se trenutno drže u zalivu Guantanamo na Kubi, odgovorio je da bi to bilo ironično kada bi oni čekali da uradimo nešto jednom od njih prije nego nanesu štetu Sjedinjenim Državama. Oni su nanijeli štetu 11 septembra, i vjerujem da nas al-Qaida želi napasti, i to kada god i gdje god to mogu, rekao je John Aschroft, dodajući da su Sjedinjene Države i njeni saveznici onemogućili na desetine, možda i stotine, terorističkih napada širom svijeta nakon 11 septembra 2001.